
	讘讬转 讛诇诇 讗讜诪专讬诐 转讘诇讬谉 谞讬讚讜讻讬谉 讘诪讚讜讱 砖诇 讗讘谉. 讜转讬诪讛 讚诪砖诪注 讛讻讗 讚转讘诇讬谉 诪讜转专 诇讚讜讱 讘诇讗 砖谞讜讬 讜讘诪住讻转 砖讘转 (讚祝 拽诪讗. 讜砖诐) 拽讗诪专 驻诇驻诇讬谉 讘拽转讗 讚住讻讬谞讗 讞讚讗 讞讚讗 砖专讬 转专讬 转专讬 讗住讬专 讜讻讬 转讬诪讗 讚讬砖 讞讬诇讜拽 讘讬谉 驻诇驻诇讬谉 诇转讘诇讬谉 讝讛 讗讬谞讜 讚讘讛讚讬讗 拽讗诪专 讘转讜住驻转讗 注诇讛 讚讛讻讗 驻诇驻诇讬谉 讛专讬 讛讜讗 讻转讘诇讬谉 讜讬''诇 讚讛转诐 诪讬讬专讬 讘砖讘转 讜转讚注 讚砖诪注转讗 讚讛转诐 诪讬讬专讬 讘砖讘转 讚讗诐 专讜爪讛 诇讜诪专 讘讬''讟 讛讬讛 诇讜 诇驻专砖 . 讻讚驻讬专砖 专''讞 讜讛讻讗 诪讬讬专讬 讘讬''讟 讜讗''讻 砖专讬 讻讚专讻讜 讜讗驻讬' 讘诪讚讜讱 砖诇 讗讘谉 讗讘诇 诪诇讞 砖诇 讬诐 爪专讬讱 砖讬谞讜讬 诇讚讜讱 讗讜转讜 讙专注讬谉 讙专注讬谉 讗讘诇 砖诇讬谞讬讬讜谞''讬 讗讬谉 爪专讬讱 砖谞讜讬 讛讜讗讬诇 讜讛讜讗 注砖讜讬 讘讬讚讬 讗讚诐: 讗讬讻讗 讘讬谞讬讬讛讜 讚讬讚注 讻讜' 讘注讬 诇讘砖讜诇讬. 讚诇诇讬砖谞讗 拽诪讗 讘注讬 砖谞讜讬 讜诇诇讬砖谞讗 讘转专讗 诇讗 讘注讬 砖谞讜讬 讗讬 谞诪讬 讘讛讗讬 砖讗讬谞讜 诪驻讬讙 讟注诪讜 讜诇讗 讬讚注 讚诇诇讬砖谞讗 讘转专讗 爪专讬讱 砖谞讜讬 讜诇诇讬砖谞讗 拽诪讗 诇讗 爪专讬讱 砖谞讜讬 讜驻住拽 专''讬 砖讬砖 诇讗住讜专 讘讻诇 注谞讬谉 讚讗讝诇讬谞谉 诇讞讜诪专讗 讗注''讙 讚讘砖诇 住讜驻专讬诐 讛诇讱 讗讞专 讛诪讬拽诇 讛讜讗讬诇 讜诇讻诇 讗讞讚 讜讗讞讚 讬砖 拽讜诇讗 讜讞讜诪专讗 诪讻诇 爪讚 注讘讚讬谞谉 诇讞讜诪专讗 讜诪讬讛讜 砖讜诪讬谉 诪讜转专 诇转拽谞诐 讘讬''讟 讘诇讗 砖谞讜讬 诪驻谞讬 砖诪转拽诇拽诇讬谉 讘讬讜转专 讗诐 讬注砖讛 讗讜转谉 诪注专讘 讬讜''讟 讜注讜讚 讚讗诪专讬谞谉 讚专讜讞 专注讛 砖讜专讛 注诇讬讛谉 讻砖谞讟讞谞讬谉 讘诇讬诇讛 讜诪讬讛讜 诪讛讗讬 驻讬住拽讗 诇讗 谞驻讬拽 诇谉 诪讬讚讬 讚讛讗 拽讬''诇 讻砖诪讜讗诇 讘住诪讜讱 讚讻诇 讛谞讚讜讻讬谉 谞讚讜讻讬谉 讻讚专讻谉 讜讻讚转谞讬讗 讚诪讬讬转讬 讘专 诪诪诇讞 砖爪专讬' 讗爪诇讜讬讬 讚专讱 砖谞讜讬 诪注讟 讜讻谉 驻住拽 专讘 讗诇驻住 讚讛讜讗讬诇 讜讗讝诇讬 讜讙专专讬 讗诪讜专讗讬 讗诇讬讘讗 讚讛讗讬 讘专讬讬转讗 讗注''讙 讚讘诪转谞讬' 驻诇讬讙讗 注诇讛 拽讬讬诪讗 诇谉 讻讘专讬讬转讗 讜讻谉 驻住拽 专讘 讬讛讜讚讗讬 讙讗讜谉 讘讛诇讻讜转 驻住讜拽讜转 讜讻谉 讬砖 诪谞讛讙 讛诇讻讛 诇诪注砖讛 讚讛讱 诪诇转讗 转诇讬讗 讘讗砖诇讬 专讘专讘讬 讜诪''诪 讗住讜专 诇讟讞讜谉 驻诇驻诇讬谉 讘专讞讬诐 砖诇讛诐 诪砖讜诐 讚诪讞讝讬 讻注讜讘讚讗 讚讞讜诇 讻砖讟讜讞谞讬谉 讘专讞讬诐 砖拽讜专讬谉 诪讜诇讬谞讬''讟 讘诇注''讝 讻讚讗讬转讗 讘驻''讘 (讚祝 讻讙.) 讗讘诇 讘诪讚讜讱 砖诇 讗讘谉 诪讜转专 诇讚讜讻谉 讘诇讗 砖谞讜讬 讜讗祝 诇驻讬专讜砖 讛转讜住驻讜转 讚讗讝诇讬谞谉 诇讞讜诪专讗 诪讻诇 诪拽讜诐 砖诪讗 讚驻诇驻诇讬谉 诪讜转专讬谉 讛讬讻讗 讚诇讗 讬讚注 诪讗讬 拽讚专讛 讘注讬 诇讘砖讜诇讬 诇驻讬 砖讛谉 诪驻讬讙讬谉 讟注诪谉 讜驻诇驻诇讬谉 谞诪讬 诪驻讬讙 讟注诪谉 诪讚诇讗 拽讗诪专 讗讬讻讗 讘讬谞讬讬讛讜 驻诇驻诇讬谉 讗讘诇 诇驻讬 诪讛 砖驻讬专砖 讘砖诐 讛讙讚讜诇讬诐 讚拽讬''诇 讚讻诇 讛谞讚讜讻讬谉 谞讚讜讻讬谉 讻讚专讻谉 讬砖 诇讛转讬专 讗驻讬' 讻讬 讬讚注 诪讗讬 拽讚专讛 讘注讬 诇讘砖讜诇讬 讜讗驻讬诇讜 诇讗 诪驻讬讙 讟注诪讜 讜讛诪讞诪讬专 诇讚讜讻谉 诪注讬''讟 讛专讘讛 讘讬讞讚 讬转讘专讱 讘讗诇讛讬诐 讜讘砖诐 讛诪讬讜讞讚: 讘讻诇 讚讘专 住''讚. 驻讬' 讜讗驻讬诇讜 讘讚讘专 砖讗讬谉 谞讬讟诇 讘砖讘转 讻讙讜谉 住讬讻讬 讝讬讬专讬 讜诪讝讜专讬 讚诪讜讚讬 讘讛讜 专' 砖诪注讜谉 讗诇讗 讗讬诪讗 诇讻诇 讚讘专 讜讗驻讬诇讜 诇拽讚专讛 讜讗诐 转讗诪专 讜讗讻转讬 诪讗讬 诪讬讬转讬 讚讬诇诪讗 诇注讜诇诐 讘注讬 砖谞讜讬 讜讬''诇 讻讚驻''讛 讚砖讬讟转 讛转诇诪讜讚 讻讱 讛讬讗 讚讚讜诪讬讗 讚诇讗 谞讞诇拽讜 拽讗诪专 讚谞讞诇拽讜 讜讻讬 讛讬讻讬 讚诇讗 谞讞诇拽讜 注诇 讛转讘诇讬谉 讜诪诇讞 注诪讛谉 砖谞讚讜讻讬谉 讻讚专讻谉 讘讬讞讚 讘诇讗 砖谞讜讬 讚讜诪讬讗 讚讛讻讬 谞讞诇拽讜 讘讬转 砖诪讗讬 讜讘''讛 注诇 诪诇讞 讘驻谞讬 注爪诪讛 诇讚讜讻讛 讻讚专讻讛 讘诇讗 砖谞讜讬: 转专转讬. 讻诇讜诪专 诇诪讛 诇讬 诇诪讬诪专 转专转讬 讚住转专讬 讗讛讚讚讬 讗讬谉 注讜砖讬谉 讟讬住谞讬 讛讗 讞诇拽讗 讜讚讬讬住讗 砖驻讬专 讚诪讬 讚讗讬谉 讟专讞讗 诪专讜讘讛 讜讛讚专 转谞讬 讗讬谉 讻讜转砖讬谉 讻诇诇 讻讚驻''讛: 讻讬 转谞讬讗 谞诪讬 讘诪转谞讬转讗 讘诪讻转砖转 讙讚讜诇讛 转谞讬讗. 驻讬专讜砖 讜讛砖转讗 谞讬诪讗 讚转专转讬 拽讗诪专 讜讛讻讬 拽讗诪专 讗讬谉 注讜砖讬谉 讟讬住谞讬 讻诇诇 讗驻讬' 讘诪讻转砖转 拽讟谞讛 讜讗讬谉 讻讜转砖讬谉 砖讗专 讚讘专讬诐 讘讙讚讜诇讛 讗讘诇 讘拽讟谞讛 讻讜转砖讬谉 讛讻诇 讞讜抓 诪讟讬住谞讬 诪砖讜诐 讚讛讗讬 讚诇讬讻讗 专拽 诇转讘诇讬谉 讛讜讬 讻转讬砖讛 讻诇讗讞专 讬讚:





专讘讬谞讜 讞谞谞讗诇

讜讗讜拽诪讛 专讘讗 诇诪诇讬诇讛 讗驻讬诇讜 讗诐 诪讜诇诇 讘讗爪讘注讜 讛讙讚讜诇讛 注诇 砖讗专 讗爪讘注讜转讬讜 砖驻讬专 讚诪讬 讜专' 讗诇注讝专 讗讜诪专 诪谞驻讞 讘讬讚讜 讗讞转 讜讘讻诇 讻讞讜:




讘砖"讗 转讘诇讬谉 谞讬讚讜讻讬谉 讘诪讚讜讱 砖诇 注抓 讻讜' 讗诪专 专讘 讬讛讜讚讛 讗诪专 砖诪讜讗诇 讛诇讻转讗 讻诇 讛谞讬讚讜讻讬谉 谞讬讚讜讻讬谉 讻讚专讻谉 讜讗驻讬诇讜 诪诇讞 讚拽讬讬"诇 讻专' 诪讗讬专 讚讗诪专 诇讗 谞讞诇拽讜 注诇 讻诇 讛谞讬讚讜讻讬谉 讚谞讬讚讜讻讬谉 讻讚专讻谉 讜诪诇讞 注诪讛谉 诇讗 谞讞诇拽讜 讗诇讗 诇讚讜讱 讛诪诇讞 讘驻谞讬 注爪诪谉 砖讘砖"讗 讘驻讱 讜讘注抓 讛驻专讜专 诇爪诇讬 讗讘诇 诇讗 诇拽讚讬专讛 讜讘讛"讗 谞讬讚讜讱 讘讻诇 讜诇讻诇 讚讘专. 讜讗驻讬' 诇拽讚讬专讛 讗"诇 专讘 诇专讘 讗讞讗 讗爪诇讬 讜讚讜讱 讻诇讜诪专 注砖讛 砖谞讜讬 讛讟讛 讗住讬转讗 注诇 爪讚讛 讜讚讜讱. 



专讘 砖砖转 砖诪注 拽诇 讘讜讻谞讗 讚讛讜讛 爪讬诇 拽诇讬讛 讜讗诪专 讻讬讜谉 讚爪讬诇 拽诇讬讛 诇讗 讗爪诇讜 讜讚讻讜 讜转讘诇讬谉 诪谞讘讞 拽诇讬讛讜 讜讛讗讬 诇讗 诪谞讘讞 拽诇讬讛 诇讗讜 诪讘讬转讬 讛讜讗:




转"专 讗讬谉 注讜砖讬谉 讟讬住谞讬 讜讗讬谉 讻讜转砖讬谉 讘诪讻转砖转 转专转讬 拽转谞讬 讗讬谉 注讜砖讬谉 讟讬住谞讬 讗讘诇 讘诪讻转砖转 讻讜转砖讬谉 讜讛讚专 转谞讬 讗讬谉 讻讜转砖讬谉 讘诪讻转砖转 拽砖讬讬谉 讗讛讚讚讬 讜驻专拽讬谞谉 讛讻讬 拽转谞讬 讗讬谉 注讜砖讬谉 讟讬住谞讬 诪"讟 诇驻讬 砖讗讬谉 讻讜转砖讬谉 讘诪讻转砖转 讜驻专讬拽 专讘讗 讜讗诪专 讛讗 讚转谞讬讗 讗讬谉 讻讜转砖讬谉 讘诪讻转砖转 讙讚讜诇讛 讗讘诇 讻讜转砖讬谉 讘诪讻转砖转 拽讟谞讛 诇讚讬讚谉 讗讘诇 诇讘谞讬 讗"讬 讗驻讬诇讜 讘诪讻转砖转 拽讟谞讛 诇讗 讻讚转谞讬讗 讗讬谉 注讜砖讬谉 讟讬住谞讬 讜讗讬谉 讻讜转砖讬谉 讘诪讻转砖转 专讘 驻驻讬 诇讗 讗讻诇 讚讬讬住讗 讘讘讬转 诪专 砖诪讜讗诇 诪砖讜诐 驻专讬爪讜转讗 讚注讘讚讬:






专砖讘"讗

诪转谞讬': 讜讘讬转 讛诇诇 讗讜诪专讬诐 转讘诇讬谉 谞讚讜讻讬谉  讻讚专讻谉 讘诪讚讜讱 砖诇 讗讘谉. 讜诪讛讻讗 砖诪注讬谞谉 讚讛讗 讚讗诪专 专讘 讬讛讜讚讛 讘砖诇讛讬 驻专拽 转讜诇讬谉  (砖讘转 拽诪讗, 讗) 讛谞讬 驻诇驻诇讬 诪讬讚拽 讞讚讗 讞讚讗 讘拽转讗 讚住讻讬谞讗 砖专讬讗 转专转讬 讗住讜专  (讜讛讻讗) [讜专讘讗] 讗诪专 讻讬讜谉 讚拽讗 诪砖谞讬 讗驻讬诇讜 讟讜讘讗 谞诪讬, 讘砖讘转 讛讬讗 讜诇讗 讘讬讜诐 讟讜讘  讚讗诇讜 讘讬讜诐 讟讜讘 谞讚讜讻讬谉 讻讚专讻谉 讻讚转谞谉 讛讻讗, 讜驻诇驻诇讬谉 讻转讘诇讬谉 讻讚转谞讬讗 讘转讜住驻转讗  讚诪讻讬诇转讬谉 (驻"讗, 讛讬"讘) 讜诇讗 讻驻讬专讜砖 专砖"讬 讝"诇 砖驻讬专砖 砖诐 讚讘讬讜诐 讟讜讘  拽讗诪专.



讙诪专讗: 讗讬讻讗 讘讬谞讬讬讛讜 讚讬讚注 诪讗讬 拽讚专讛 讘注讬  诇诪讬讻诇 讗讬 谞诪讬 讘诪讜专讬拽讗. 讜讻诇 讞讚 讜讞讚 诪讛谞讬 诇讬砖谞讗 讗讬转 讘讬讛  讞讜诪专讗 讜拽讜诇讗, 讜诇驻讬讻讱 讗诪专讜 讘转讜住' 讜讻谉 讘住驻专 讛诪讗讜专 讚谞拽讟讬谞谉 讻讞讜诪专讬 讚诪专 讜讚诪专,  讚诇讬讻讗 诇诪讬诪专 讘讻讬 讛讗 讛诇讱 讗讞专 讛诪讬拽诇 讚讛讗 诇讗 讬讚注讬谞谉 诪讗谉 诪谞讬讬讛讜 诪讞诪讬专. 讗讘诇  讛专讬"祝 讝"诇 讜讻诇讛讜 专讘讜讜转讗 讻讘注诇 讛诇讻讜转 驻住讜拽讜转 讜讘讛"讙 驻住拽讜 讚讻诇 讛谞讚讜讻讬谉 谞讚讜讻讬谉  讻讚专讻谉 讜讗驻讬诇讜 诪诇讞 讻讚转谞讗 讚讘专讬讬转讗 讜讻讚驻住拽 专讘 讬讛讜讚讛 讗诪专 砖诪讜讗诇 讻讜讜转讬讛 讜讗诪专讬  讻诇 讛谞讚讜讻讬谉 谞讚讜讻讬谉 讻讚专讻谉 讜讗驻讬诇讜 诪诇讞, 讜讛讗 讚讗诪专 诇讬讛 专讘 诇专讘 讗讞讗 讘专讚诇讗  (诇讘专讬讛) 讻讬 讚讬讬讻转 讗爪诇讬 讗爪诇讜讬讬 讜讚讜讱 讜专讘 砖砖转 讚砖诪注 拽讜诇 讘讜讻谞讗 讜讗诪专 讛讗讬 诇讗讜  诪讙讜讜讬讛 讚讘讬转讗讬 讛讜讗 诇讗 驻诇讬讙讗 讗讚专讘 讬讛讜讚讛 讗诪专 砖诪讜讗诇 讚讛谞讛讜 讘诪诇讞 诇讞讜讚 讛讜讗,  讚讗祝 注诇 讙讘 讚讗驻讬诇讜 诪诇讞 谞讚讜讻转 讻讚专讻讛 讻诇讜诪专 讜讗驻讬诇讜 讘诪讚讜讱 砖诇 讗讘谉 诪讻诇 诪拽讜诐  讻讬讜谉 (讚专讘讛) [讚专讻讛] 讛讬讗 讜讗驻砖专 诇讚讜讻讛 讘诪注讟 讛讟讬讬讛. 讜转讚注 诇讱 讚讛讛讬讗  讚专讘 砖砖转 讜讚讗讬 讘诪诇讞 讛讬讗 诪讚讗诪专讜 诇讬讛 讜讚讬诇诪讗 转讘诇讬谉 谞讬谞讛讜 砖诪注 诪讬谞讛 讚讗讬讛讜 住讘专  讚诪诇讞 讛讜讗 讜讻讬 讛讬讻讬 讚专讘 砖砖转 讘诪诇讞 讚专讘 谞诪讬 讘诪诇讞, 讜讗驻砖专 讚专讘 讬讛讜讚讛 谞诪讬 诪讜讚讛  讘讛讗 讜讗祝 注诇 讙讘 讚谞讬讚讜讻讬谉 讻讚专讻谉 讜讗驻讬诇讜 诪诇讞 拽讗诪专 讚诇诪讗 讻讬讜谉 讚讗祝 讘讞讜诇 诇驻注诪讬诐  讚专讻讛 讘讛讟讬讬讛 诪转讜讱 (讚讻讜讜转讗) [专讻讜转讛] 讛讬讬谞讜 讻讚专讻讛 讗讘诇 转讘诇讬谉 砖讗讬谉 讚专讻谉  讘讛讟讬讬讛 诇注讜诇诐 诪转讜讱 砖讛谉 拽砖讬谉 诇讗 拽专讬 讻讚专讻谉 讗诇讗 讻讜诇讛讜 砖诇讗 讘讛讟讬讬讛 讻诇诇.  讜讗驻砖专 讚专讘 讜专讘 砖砖转 驻诇讬讙讬 讗讚专讘 讬讛讜讚讛 讘讛讗, 诪砖讜诐 讚专讘 住讘专 讻讬讜谉 讚拽转谞讬  讘讘专讬讬转讗 讻诇 讛谞讚讜讻讬谉 谞讚讜讻讬谉 讻讚专讻谉 讜讘诪诇讞 诇讗 拽转谞讬 讻讚专讻讛 讗诇讗 诇讻诇 讚讘专 砖诪注  诪讬谞讛 砖讞诇讜拽 讬砖 讘讬谉 诪诇讞 诇转讘诇讬谉, (砖诇讜) [砖讗讬诇讜] 讘讻诇 讚讘专讬诐 讛谞讚讜讻讬谉 诇讗 讘注讬  砖谞讜讬 讻诇诇 讜讻讚拽转谞讬 谞讚讜讻讬谉 讻讚专讻谉 讗讘诇 讘诪诇讞 讚诇讗 拽转谞讬 讻讚专讻讛 (讻驻讬) [讘注讬]  砖讬谞讜讬 拽爪转 讜讛讬讬谞讜 讚爪专讬讱 讛讟讬讬讛. 讜诪讻诇 诪拽讜诐 讻讜诇讛讜 诪讜讚讜 讚转讘诇讬谉 讗讬谞讜 爪专讬讱  讛讟讬讬讛 讻诇诇 讜讻诪讜 砖讻转讘 讛专讬"祝 讝"诇 讘讛诇讻讜转, 诪讚讗拽砖讬谞谉 讜讚讬诇诪讗 讗爪诇讜讬讬 讗爪诇讬 讜讚讜讱  讜驻专讬拽 讚砖诪注 讚讛讜讛 爪讬诇 拽诇讬讛 讜讛讚专 讗拽砖讬谞谉 讜讚讬诇诪讗 转讘诇讬谉 讛讜讜 砖诪注 诪讬谞讛 讚转讘诇讬谉  诇讗 讘注讜 讛爪诇讗讛. (讜诪讬) [讜诪讬讛讜] 诪讛讗 诇讗 砖诪注讬谞谉 诇讻诇 转讘诇讬谉 讚讚讬诇诪讗  砖讗专 转讘诇讬谉 讚诇讗 讘注讜 讛爪诇讗讛 谞讬谞讛讜 拽讗诪专 讗讘诇 诪讜专讬拽讗 讚讬诇诪讗 讘注讬 砖讬谞讜讬  讜谞讬讚讜讱 讻讚专讻讜, 讜注讜讚 讚讗驻讬诇讜 诪诇讞 讚讗讬转 (讘讛讜) [讘讬讛] 讻诇讛讜 讟注诪讬 讚讗讬谞讜 诪驻讬讙  讟注诪讜 讜讻诇 讛拽讚专讜转 爪专讬讻讜转 诪诇讞 讜讗驻"讛 谞讚讜讱 讻讚专讻讜 讗诇讗 诪转讜讱 (讚讻讜转讗) [专讻讜转讛]  讘注讬 讛讟讬讬讛 砖讗祝 讘讞讜诇 诇注转讬诐 砖注讜砖讬诐 讻谉.



讬专讜砖诇诪讬 (驻"讗 讛"讟): 专讘讬  讬专诪讬讛 讜专讘讬 讗诪讬 讘砖诐 专讘讬 讬讜讞谞谉 讛砖讜诐 讛砖讞诇讬讬诐 讜讛讞专讚诇 谞讚讜讻讬谉 讻讚专讻谉.  讜诪讬讛讗 诪住转讘专讗 讚诇专讘谞谉 讚讗住专讬 诇拽诪谉 讘驻专拽 讬"讟 (讘讬爪讛 讻讙, 讗) 诇砖讞讜拽 讗转 讛驻诇驻诇讬谉  讘专讬讞讬诐 砖诇讛 诪砖讜诐 讚诪讞讝讬 讟驻讬 讻注讜讘讚讬谉 讚讞讜诇 讞专讚诇 谞诪讬 讗讬谉 砖讜讞拽讬谉  讗讜转讜 讘专讞讬诐 砖诇讜 诪讛讗讬 讟注诪讗.
讬专讜砖诇诪讬 (砖诐): 专' 讬爪讞拽 讚讬讛讘讗  砖讗诇 诇专' 讬讜讞谞谉 诪讛讜 诇砖讞讜拽 拽讜谞讚讬讟讜谉 讘讬讜诪讗 讟讘讗 讗诪专 诇讬' 砖专讬, 专' 讬爪讞拽 注讟讬砖讬讗  砖讗诇 诇专讬砖 诇拽讬砖 诪讛讜 诇砖讞讜拽 拽讜谞讚讬讟讜谉 讘讬讜诪讗 讟讘讗 讗"诇 砖专讬, 讜专' 讗讘讛讜  讘砖诐 专' 讬讛讜砖注 讘谉 诇讜讬 砖专讬 专' 讝注讬专讗 讘注讗 拽讜诪讬 专' 讗讘讛讜 诪讗谉 讚注讘讬讚 讟讘讗讜转 诇讗  砖讞讬拽 诇讬讛 诪讗讬转诪诇 讗"诇 讗讬谉 诪讞诇驻讛 砖讬讟转讬讛 讚专讘讬 讗讘讛讜 讛讻讗 讛讜讗 讗诪专 砖专讬 讜讙讜'  讗诇讗 讘讙讬谉 讚专讘讬 讗讘讛讜 讬讚注 讚专讘讬 讝注讬专讗 诪讞诪讬专 讜讗讬谞讜谉 诪讞诪讬专讬谉 讜讛讜讗 注讘讬讚  讻讜讜转讛讜谉, 讜讗讬转 讚讘注讬 诪讬诪专 讛讻讬谉 讗"诇 诪讗谉 讚讘注讬 讚讬讬讗 讟讘 诇讗 砖讞拽 诇讬讛 诪谉 讚讗转诪讜诇  专' 讝注讬专讗 砖讗诇 诇拽诇讛 讚专讜诪讛 注讘讚讬讛 讚专' 讬讜讚谉 谞砖讬讬讗 砖讞拽 讛讜讗 诪专拽 拽讜谞讚讬讟讜谉  讘讬讜诪讗 讟讘讗 讗"诇 讗讬谉 讜讻诇 诪讬谞讬 住讬拽专讬拽谉.





讛诪讗讬专讬

诪讗讞专 砖讘讬讗专谞讜 讟注诐 讛讬转专 砖讞讬拽转 讛转讘诇讬谉 诪驻谞讬 砖讛谉 诪驻讬讙讬谉 讟注诪谉 诇诪讚转 砖讗驻讬诇讜 讛讬讛 讬讜讚注 诪注专讘 讬讜"讟 讗讬讝讛 转讘砖讬诇 讗讜讻诇 讜讬讜讚注 砖讗讜转讜 转讘砖讬诇 爪专讬讱 转讘诇讬谉 讗注驻"讻 诪讜转专 诇讜 诇砖讞拽谉 讘讬讜"讟 砖讛专讬 诪"诪 讗诇讜 砖讞拽谉 诪讘注专讘 讛讬讜 诪驻讬讙讬谉 讟注诪谉 讜讛讻专讻讜诐 诇讚注转 讝讛 砖讗讬谞讜 诪驻讬讙 讟注诪讜 爪专讬讱 砖谞讜讬 讻诪诇讞 讜诪"诪 讟注诐 讗讞专 讛讜讝讻专 讘讙诪专讗 讜讛讜讗 砖讛转讘诇讬谉 讛讜转专讛 砖讞讬拽转谉 讘讬讜"讟 讘诇讗 砖谞讜讬 诪驻谞讬 砖讗驻砖专 砖诇讗 讛讬讛 讬讜讚注 诪讘注专讘 讗诐 讬讗讻诇 转讘砖讬诇 砖讬讛讬讜 爪专讬讻讬谉 诇讜 讛讗 诪诇讞 讛专讬 讻诇 讛拽讚专讜转 爪专讬讻讜转 诪诇讞 讜诇讚注转 讝讛 讻诇 砖讬讚注 诪讘注专讘 讜诇讗 砖讞拽 讗祝 讛转讘诇讬谉 爪专讬讻讬谉 砖谞讜讬 讜讗诐 诇讗 讬讚注 讗祝 讛讻专讻讜诐 讗讬谞讜 爪专讬讱 砖谞讜讬 讗讘诇 诪诇讞 砖讗讬谞讜 讘住驻拽 讬讚讬注讛 爪专讬讱 砖谞讜讬 讜谞专讗讛 诇驻住讜拽 讘讟注诐 砖讛讝讻专谞讜 诪讛驻讙转 讛讟注诐 讜诇讬 谞专讗讛 诇驻住讜拽 讻砖谞讬讛诐 诇拽讜诇讗 砖讗诐 诇讗 讬讚注 讬讛讗 讛讻诇 谞讚讜讱 讘诇讗 砖谞讜讬 讞讜抓 诪谉 讛诪诇讞 讜讗诐 讬讚注 讬讛讗 讛讻专讻讜诐 讜讛诪诇讞 讘砖谞讜讬 讜砖讗专 转讘诇讬谉 砖诇讗 讘砖谞讜讬 讜拽爪转 讞讻诪讬 讛讚讜专讜转 驻讜住拽讬诐 讘砖谞讬讛诐 诇讞讜诪专讗 讜讻诇 砖讬讚注 讻诇诐 爪专讬讻讬诐 砖谞讜讬 讜讗诐 诇讗 讬讚注 讻专讻讜诐 诪讬讛讗 爪专讬讱 砖谞讜讬 讜讚注转 讛专讗砖讜谉 谞专讗讛 诪讻诇诐 砖诪谉 讛住转诐 拽讚讬专转 讬讜"讟 讗讬谉 诇住驻拽 讘讛 诇爪讜专讱 转讘诇讬谉 讜讛讬诇讻讱 讻诇 讛转讘诇讬谉 谞讚讜讻讬谉 砖诇讗 讘砖谞讜讬 诪爪讚 讛驻讙转谉 讞讜抓 诪谉 讛讻专讻讜诐 讜讛诪诇讞:



讜讙讚讜诇讬 讛驻讜住拽讬诐 讻转讘讜 砖讻诇诐 谞讚讜讻讜转 讘诇讗 砖谞讜讬 讗驻讬诇讜 讻专讻讜诐 讜讻讘专讬讬转讗 砖讛讜讝讻专讛 讘讙诪专讗 砖诇讗 谞讞诇拽讜 讗诇讗 注诇 讛诪诇讞 讘驻谞讬 注爪诪讛 讜讗祝 讛诪诇讞 讗诐 讛讬讛 诪注专讘讜 注诐 砖讗专 转讘诇讬谉 讚讻讜 注诪讛谉 讜讗讬谉 转讘诇讬谉 讘讟诇讬谉 讗爪诇讜 讗讚专讘讛 讛讜讗 讘讟诇 讗爪诇 讛转讘诇讬谉 讜讗祝 讛诪诇讞 讘驻谞讬 注爪诪讜 讚讻讜 讘诪讚讜讻讛 砖诇 讗讘谉 讜讘诇讘讚 讘讛讟讬讬讛 诪讜注讟转 专"诇 砖讬讟讛 讛诪讻转砖转 诪注讟 讜讛讜讗 砖讗诪专讜 讗爪诇讬 讜讚讜拽 讗讘诇 转讘诇讬谉 讗讬谉 爪专讬讻讬谉 讛讟讬讬讛 讻诇诇 砖讛专讬 讛拽砖讜 讜讚讬诇诪讗 讗爪诇讜讬讬 讗爪诇讜 讜讛砖讬讘 砖诪注讬讛 讚讛讜讛 爪讬诇 拽诇讬讛 讜讛拽砖讛 讜讚讬诇诪讗 转讘诇讬谉 讛讜讜 讗诇诪讗 转讘诇讬谉 讗讬谉 爪专讬讻讬谉 讛讟讬讬讛 讜诇讗 谞讗诪专讛 讛讟讬讬讛 讗诇讗 讘诪诇讞 砖讛讜讗 谞讜讞 诇讬讻转砖 讗祝 讘讛讟讬讬讛 诪讛 砖讗讬谉 讻谉 讘转讘诇讬谉 讜谞诪爪讗 诇讚注转 讝讛 砖讗祝 讻专讻讜诐 讻砖讗专 转讘诇讬谉 讜讻谉 注拽专 讜诪讛 砖谞砖讗讜 讜谞转谞讜 讘讛 专讘 讛讜谞讗 讜专讘 讞住讚讗 讜讛住讻讬诪讜 砖谞讬讛诐 砖讛诪诇讞 爪专讬讱 砖谞讜讬 诇转专抓 讛诪砖谞讛 讛讜讗 讜诪"诪 讛诇讻讛 讻讘专讬讬转讗 砖讛注讬讚 注诇讬讛 专讘 讬讛讜讚讛 讘砖诐 砖诪讜讗诇 讜诪"诪 讞讻诪讬 讛爪专驻转讬诐 驻讬专砖讜 砖诇讗 讞讚砖 专讘 讬讛讜讚讛 讘讘专讬转讗 讗诇讗 诪诇讞 诪注讜专讘 注诐 砖讗专 转讘诇讬谉 讗讘诇 诪诇转 讘驻谞讬 注爪诪讜 爪专讬讱 砖谞讜讬 讗祝 诇专讘 讬讛讜讚讛 讜讗讬谉 谞专讗讛 讻谉 讜诪"诪 讚讘专讬诐 讗诇讜 讻诇谉 讻砖讛诪诇讞 爪专讬讱 诇讻讱 讻讙讜谉 诪拽讜诪讜转 砖讛诪诇讞 砖诇讛诐 讙住讛 讗讜 砖专讜爪讛 诇讟讘诇 讘讛 讘砖专 讜讻讬讜爪讗 讘讗诇讜 讗讘诇 讻诇 砖讗讬谞讜 爪专讬讱 诇讻讱 讜讚讗讬 讗住讜专:



讬专讗讛 诪"诪 砖诇讗 讛讜转专讛 砖讞讬拽转 转讘诇讬谉 讗诇讗 讘诪讚讜讻讛 注诇 讛讚专讻讬诐 砖讛讝讻专谞讜 讛讗 讘专讬讞讬诐 砖诇讛诐 讗住讜专 砖讛专讬 讘转讜住驻转讗 讗诪专讜 讛驻诇驻诇讬谉 讻转讘诇讬谉 讜讛专讬 讗诪专讜 砖讗讬谉 砖讜讞拽讬谉 讗转 讛驻诇驻诇讬谉 讘专讬讞讬诐 砖诇讛诐 诪驻谞讬 砖讛讜讗 讻讟讜讞谉 讜讗注"驻 砖讗讬谉 讘讛 讟讞讬谞讛 讻讚专讻讛 诪"诪 讟讞讬谞讛 讙诪讜专讛 讛讬讗 讜讘转讜住驻转讗 讗诪专讜 讗诪专 专' 讗诇注讝专 讘专' 爪讚讜拽 驻注诐 讗讞转 讛讬讛 讗讘讗 诪讬住讘 讘讘讬转 专讘谉 讙诪诇讬讗诇 讛讘讬讗讜 诇驻谞讬讜 讗谞讬讙专讜谉 讜讗讻住讬讙专讜谉 讜注诇讬讛诐 驻诇驻诇讬谉 砖讞讜拽讬谉 讜诪砖讱 讗讘讗 讗转 讬讚讜 讻诇讜诪专 砖讛讬讛 诪讻讬专 讘讛诐 砖谞砖讞拽讜 讘专讬讞讬诐 砖诇讛诐 讜讻诪讜 砖讗诪专讜 砖讘讘讬转 专讘谉 讙诪诇讬讗诇 讛讬讜 诪转讬专讬谉 讜讗诪专 诇讜 专讘谉 讙诪诇讬讗诇 讗诇 转讞讜砖 诇讛诐 砖诪注专讘 讬讜"讟 讛诐 砖讞讜拽讬诐 讜讘转诇诪讜讚 讛诪注专讘 砖谞讜 注诇讬讛 讜讬注砖讛 专' 爪讚讜拽 讗爪诇 专讘谉 讙诪诇讬讗诇 讜讬讗讻诇 讗诇讗 讻讚讬 砖诇讗 诇讛转讬专 诪诇讗讻讛 注诇 讬讚讬 专讘谉 讙诪诇讬讗诇 讜诇讙讚讜诇讬 拽讗讟讗诇讜谞讬讬讗讛 专讗讬转讬 砖讗讜住专讬谉 诪讻讗谉 砖讞讬拽转 讛讞专讚诇 讘专讬讞讬诐 砖诇讛诐:



讘转诇诪讜讚 讛诪注专讘 讗诪专讜 砖诪讜转专 诇砖讞讜拽 住诪谞讬谉 讜诇注砖讜转 拽讜谞讚讬讟讜谉 讘讬讜诐 讟讜讘 讜讘诪住讻转 砖讘转 驻专拽 转讜诇讬谉 讛转讘讗专 砖讛砖讜诐 砖专讬住拽讜 注专讘 砖讘转 诇诪讞专 谞讜转谉 诇转讜讻讜 驻讜诇 讗讜 讙专讬住讬谉 讜诇讗 讬砖讞讜拽 讗诇讗 讬注专讘 讜讘讬讜"讟 诪讬讛讗 砖讜讞拽 讜谞讜转谉 诇转讜讻讜 诪砖拽讬谉 诇讘砖诇 讜诇讗讻讜诇 讜讻谉 讛转讘讗专 讘诪住讻转 砖讘转 驻专拽 转讜诇讬谉 砖诪讜转专 诇讚讜讱 驻诇驻诇讬谉 讘砖讘转 讘讬讚 讛住讻讬谉 讗驻讬诇讜 讛专讘讛 讜讬砖 驻讜住拽讬谉 讗讞转 讗讞转 讜讬砖 诪转讬专讬谉 讻谉 讘诪诇讞 讜诪"诪 讙讚讜诇讬 讛专讘谞讬诐 驻讬专砖讜讛 砖诐 讘讬讜"讟 讜讻谉 专讘 讗讞讗 讘砖讗诇转讜转 讜讗讬谞讜 谞专讗讛 砖讛驻诇驻诇讬谉 转讘诇讬谉 讛诐 讜讘讛讚讬讗 讗诪专讜 讘转讜住驻转讗 讛驻诇驻诇讬谉 讻转讘诇讬谉 讜讘讬讜"讟 讜讚讗讬 谞讚讜讻讬谉 讻讚专讻谉 讗诇讗 砖讘讜讚讗讬 讘砖讘转 谞讗诪专讛 讜讗讬讬讚讬 讚讗讬讬专讬 讛转诐 讘讟诇讟讜诇 砖注诇 讬讚讬 砖谞讜讬 谞拽讟讛 谞诪讬 诇讛讛讬讗 讚讛讜讬讗 注诇 讬讚讬 砖谞讜讬:



讗讬谉 讻讜转砖讬谉 讗转 讛专讬驻讜转 讘讬讜"讟 讘诪讻转砖转 讙讚讜诇讛 砖专讙讬诇讬谉 诇讻转砖谉 讘讛谉 讻转讬砖讛 诪专讜讘讛 讛谞拽专讗转 讘诇砖讜谉 转诇诪讜讚 讟讬住谞讬 砖讛讞讟讛 诪转讞诇拽转 讘讜 讗讞讚 诇讗专讘注讛 讗讘诇 讻转讬砖讛 讘讬谞讜谞讬转 讻讙讜谉 砖诇谞讜 讘讚讬讬住讗 讗讜 讻转讬砖讛 讛谞拽专讗转 讘诇砖讜谞诐 讞讬诇拽讗 讜讟讬专讙讬住 讜讛诐 讗讞转 诇砖谞讬诐 讜讗讞转 诇砖诇砖 讜讘诪讻转砖转 拽讟谞讛 砖讗讬谉 专讙讬诇讬谉 诇讻转砖谉 讘讛谉 讘讞讜诇 诪讜转专 诇讘谞讬 讘讘诇 讜讻谉 讛讚讬谉 注讻砖讜 诇讻诇 讛注讜诇诐 讜诇讗 谞讗住专讛 诇讘谞讬 讬砖专讗诇 讘讗讜转讜 讝诪谉 讗诇讗 砖讗讬谉 专讙讬诇讬谉 讘转讘砖讬诇 砖诇 讚讬讬住讗 讜讻砖讗讜讻诇讬谉 诪诪谞讜 讗讬谉 讗讜讻诇讬谉 讗诇讗 诪注讟 讜讗讬谉 讝讛 砖谞讜讬 讗爪诇诐 讜讬"诪 诪驻谞讬 砖讛讬讜 诇讛诐 注讘讚讬诐 驻专讬爪讬诐 讜诪讝诇讝诇讬诐 诇讻转讜砖 讘诪讻转砖转 讙讚讜诇讛 讚专讱 讞讜诇 讜讬"诪 诪驻谞讬 砖讞讟讬诐 砖诇讛诐 讞讝拽讜转 讜讬驻讜转 诇讻转砖谉 诪讘注专讘 讘诇讗 讛驻住讚 讜讬"诪 诪驻谞讬 砖讞讟讬诐 砖诇讛诐 谞讜讞讜转 诇讬讻转砖 讗祝 讘拽讟谞讛 讜讗讬谉 讻讗谉 砖谞讜讬 讜诪"诪 诇讚讘专讬 讛讻诇 讘诪讻转砖转 拽讟谞讛 讜诇讘谞讬 讙讜诇讛 诪讜转专 讗诇讗 砖诇专讜讘 讛驻讬专讜砖讬谉 讬砖 讗讜诪专讬谉 砖诇讗 谞转讘专专 诇谞讜 讗讬讝讛 诪拽讜诐 专讗讜讬 诇讛转讬专 讜讗讬讝讛 专讗讜讬 诇讗住讜专 讜诪转讜讱 讻讱 诪讞诪讬专讬谉 讘讚讘专 讜讗讬谞讜 谞专讗讛 砖诪"诪 讘谞讬 讙讜诇讛 诇讻诇 讚讘专 讗讞专 讘谞讬 讘讘诇 讛诐 讛讜诇讻讬诐 讜谞讙专专讬诐:



讛诪砖谞讛 讛砖诇砖 注砖专讛 讛讘讜专专 拽讟谞讬转 讘讬讜诐 讟讜讘 讘砖"讗 讘讜专专 讗讜讻诇 讜讗讜讻诇 讘讛"讗 讘讜专专 讻讚专讻讜 讜讘讞讬拽讜 讜讘转诪讞讜讬 讗讘诇 诇讗 讘讟讘诇讗 诇讗 讘谞驻讛 讜诇讗 讘讻讘专讛 专讘谉 讙诪诇讬讗诇 讗讜诪专 讗祝 诪讚讬讞 讜砖讜诇讛 讗诪专 讛专"诐 驻讬' 讘讜专专 讜讗讜讻诇 讛讜讗 砖讬诇拽讟 讛讗讜讻诇 诪谉 讛驻住讜诇转 讗讞转 讗讞转 讜讻砖讛驻住讜诇转 讬讜转专 诪谉 讛讗讜讻诇 讗讬谉 诪讞诇拽转 砖讘讜专专 讜谞讜讟诇 讗转 讛讗讜讻诇 讜诪讚讬讞 讜砖讜诇讛 驻讬专讜砖讜 砖讬转谉 诪讬诐 注诇 讛注讚砖讬诐 讛讟讞讜谞讬诐 讗讜 讛驻讜诇讬谉 讜讚讜诪讬讛诐 讜讻砖讬讙讘讛 讜注讜诇讛 讛驻住讜诇转 注诇 驻谞讬 讛诪讬诐 讜讬专讚 讛讗讜讻诇 讜讛讜讗 诪住讬专 讗讜转讜 讛驻住讜诇转 讘讬讚讜 讝讛讜 注谞讬谉 砖讜诇讛 讻诇讜诪专 诪住讬专 讛驻住讜诇转 讜讞讜讟祝 讗讜转讜 诪注诇 驻谞讬 讛诪讬诐 讜讗讬谉 讛诇讻讛 讻专讘谉 讙诪诇讬讗诇:



讗诪专 讛诪讗讬专讬 讛诪砖谞讛 讛砖诇砖 注砖专讛 讜讛讻讜谞讛 诇讘讗专 讘讛 诪讛 砖讻讬讜谉 诇讘讗专 讘砖诇驻谞讬讛 讜讗诪专 注诇 讝讛 讛讘讜专专 拽讟谞讬转 讘讬讜"讟 专"诇 诇爪讜专讱 讗讻讬诇转 讬讜"讟 注爪诪讜 讘讬转 砖诪讗讬 讗讜诪专讬诐 砖讛讜讗 爪专讬讱 砖谞讜讬 讜讛讜讗 砖讘讜专专 讗转 讛讗讜讻诇 讜讗讬谞讜 诪讟诇讟诇 讗转 讛驻住讜诇转 讗诇讗 砖诪谞讬讞讜 讜讗讬谞讜 讘讬专专讜 诇讝专拽讜 讻讚专讱 砖讛讜讗 注讜砖讛 讘讞讜诇 诪驻谞讬 砖讛讬讛 讗驻砖专 诇讜 诇讘专专讜 诪注专讘 讬讜"讟 讜讛讬讛 诪谉 讛讚讬谉 砖诇讗 诇讛转讬专 诇讜 讘专讬专讛 讻诇诇 讗诇讗 诪转讜讱 砖讗讬 讗驻砖专 诇讜 诇驻注诪讬诐 讗诇讗 讘讻讱 讛转讬专讜 诇讜 注诇 讬讚讬 砖谞讜讬 讜讘讬转 讛诇诇 诪转讬专讬谉 讘专讬专讛 讻讚专讻讛 专"诇 驻住讜诇转 诪转讜讱 讗讜讻诇 砖诇讗 讛讜爪专讻讛 注砖讬讬讛 诪讘注专讘 讗诇讗 诇诪讻砖讬专讬 讗讜讻诇 讗讘诇 诇讗 讘讗讜讻诇 注爪诪讜 讜讘专讬专讛 讻讚专讻讛 诪讜转专转 讘讞讬拽讜 讜讗驻讬诇讜 讘拽谞讜谉 讜讗驻讬诇讜 讘转诪讞讜讬 讗讘诇 诇讗 讘谞驻讛 讜讻讘专讛 讜诇讗 讘讟讘诇讛 讙讚讜诇讛 诪驻谞讬 砖谞专讗讛 讻讘讜专专 诇讗讜爪专 专讘谉 砖诪注讜谉 讘谉 讙诪诇讬讗诇 讗讜诪专 诪讚讬讞 讜砖讜诇讛 讜驻讬' 注谞讬谉 讝讛 讘讙诪' 砖讛讬讜 诪讘讬讗讬谉 讻诇讬 诪诇讗 注讚砖讬诐 讜诪爪讬驻讬谉 注诇讬讜 诪讬诐 讜驻住讜诇转 讛拽诇 砖讘讛诐 注诐 讛注讚砖讬诐 讛谞专拽讘讜转 爪驻讜转 诇诪注诇讛 讜诪砖诇讬讱 讗讜转讜 讛驻住讜诇转 讘讬讚讬讜 讗讘诇 诇讗 讚专讱 讘专讬专讛 讜砖讜诇讛 驻讬专讜砖讜 砖砖讜诇讛 讛驻住讜诇转 讛爪祝 诇诪注诇讛 讻诪讜 诪砖讬砖诇讛 讘讞讘讬讜转 砖驻讬专讜砖讜 讛住专转 讞专爪谞讬诐 讛爪驻讬诐 注诇 讛讞讘讬讜转 讜诇诪讚转 砖专讘谉 砖诪注讜谉 讘谉 讙诪诇讬讗诇 诇讛讞诪讬专 讘讗 砖讗讬谞讜 讘讜专专 讗诇讗 诪讚讬讞 讜砖讜诇讛 砖讗讬谉 讘讜 讟讜专讞 讬讜转专 讜讗讬谉 讙讜专住讬谉 讗祝 诪讚讬讞 讜砖讜诇讛 讗诇讗 诪讚讬讞 讜砖讜诇讛 讜讻谉 谞专讗讛 诪转诇诪讜讚 讛诪注专讘 讜讛讜讗 砖讗诪专讜 砖诐 讛讘讜专专 讜讛讟讜讞谉 讜讛诪专拽讚 讘砖讘转 谞住拽诇 讘讬讜"讟 住讜驻讙 讗转 讛讗专讘注讬诐 讜讛讗 转谞讬 讘讜专专 讻讚专讻讜 讘讬讜"讟 讘拽谞讜谉 讜讘转诪讞讜讬 讜讛砖讬讘 讛讗 讚诪专 住讜驻讙 讗转 讛讗专讘注讬诐 讗转讬讗 讻专讘谉 砖诪注讜谉 讚讗诪专 诪讚讬讞 讜砖讜诇讛 讗讘诇 诇讗 讘讜专专 讜讛讗 转谞讬 砖诇 讘讬转 专讘谉 讙诪诇讬讗诇 讛讬讜 砖讜讞拽讬诐 驻诇驻诇讬谉 讘专讬讞讬诐 砖诇讛诐 诪讜转专 诇讟讞讜谉 讜讗住讜专 诇讘专讜专 讘转诪讬讛讛 讗诪专 专' 讬讜住讛 诇讗 讛讜转专讛 讟讞讬谞讛 讻讚专讻讛 讻诇讜诪专 讗诇讗 注诇 讬讚讬 砖谞讜讬 讜专讬讞讬诐 砖诇讛诐 讗讬谞讛 讟讞讬谞讛 讻讚专讻讛 讛讗 讘诇讗 砖谞讜讬 讘讟讞讬谞讛 住讜驻讙 讗转 讛讗专讘注讬诐 讜讻谉 讘讘专讬专讛 讜诪"诪 诇专讘谞谉 讟讞讬谞讛 讘专讬讞讬诐 砖诇讛诐 讗住讜专讛 讗祝 讘砖谞讜讬 讻诪讜 砖讬转讘讗专 讜诪"诪 诇诪讚转 诪讚讘专讬讛诐 砖专讘谉 讙诪诇讬讗诇 诇讛讞诪讬专 讘讗 讜讗讬谉 讙讜专住讬谉 讗祝 讜讬砖 讙讜专住讬谉 讘讚讘专讬 专讘谉 砖诪注讜谉 讗祝 诪讚讬讞 讜砖讜诇讛 讜讛讜讗 讗爪诇诐 拽讜诇讗 讬转讬专讗 注诇 砖诇 讘讬转 讛诇诇 讜讗讬谞讜 谞专讗讛 砖讛专讬 讗讬谉 讘讝讛 注诪诇 讻注诪诇 讛讘专讬专讛 讗诇讗 砖讘专讜讘 讛住驻专讬诐 讙讜专住讬谉 讗祝 讜讗驻砖专 砖讗诪专讜讛 诪驻谞讬 砖讛讬讗 讚专讱 讞讜诇 讜诪"诪 拽讜诇讗 讗讜 讞讜诪专讗 讗讬谉 讛诇讻讛 讻讚讘专讬讜 讗诇讗 砖注拽专 讛讚讘专讬诐 诇讜诪专 砖讛讜讗 讘讗 诇讛讞诪讬专 讜诪讻讬讜谉 砖讛讜转专讛 讘专讬专讛 讻诇 砖讻谉 砖讛讜转专讛 讘诪讚讬讞 讜砖讜诇讛 讜讻谉 注拽专:





砖讬讟讛 诪拽讜讘爪转

讙诪专讗 讻诇 讛拽讚专讜转 爪专讬讻讜转 诪诇讞. 驻讬专讜砖 讜讛讬讛 诇讜 诇讚讜讻讛 诪讗转诪讜诇. 讜讛讗 讘诪讻砖讬专讬谉 讛讜讗 讚诪讞诇拽讬谉 讘讬谉 讗讬驻砖专 诇注砖讜转谉 诪注专讘 讬讜诐 讟讜讘 诇砖讗讬 讗讬驻砖专 讗讘诇 讘讗讜讻诇讬谉 诇讗 讜讬"诇 讚讞讻诪讬诐 讛诐 砖讞诇拽讜 讘讝讛 讚诪讚讗讜专讬讬转讗 砖专讜 讘诇讗 砖谞讜讬.  


诪讗讬 拽讚专讛 讘注讬 诇讘砖讜诇讬. 驻讬专讜砖 讜诇诇讬砖谞讗 拽诪讗 转讘诇讬谉 讘注讬 砖谞讜讬 诇驻讬 砖讻讘专 讬讚注 砖爪专讬讻讛 转讘诇讬谉 讜讛讬讛 诇讜 诇讚讜讻谉 诪注专讘 (讜讚讬谞讬谉) 讜讚讬谞谉 讻诪诇讞. 讜诇诇讬砖谞讗 讘转专讗 讚讬讛讬讘 讟注诪讗 砖诪驻讬讙讬谉 讟注诪谉 诇讗 讘注讜 砖谞讜讬. 


诇爪诇讬 驻讬专讜砖 讚讘诪诇讞 诪讜注讟 住讙讬 讜诇讬转 讘讬讛 讟专讞讗. 讗讘诇 诇讗 诇拽讚专讛 讜讗驻讬诇讜 讘砖谞讜讬 谞诪讬 诇讗 诪砖讜诐 讚讗讬讻讗 讟专讞讗 讬转讬专讛. 


讜讘讬转 讛诇诇 讗讜诪专讬诐 讘讻诇 讚讘专 讘讻诇 讚讘专 住诇拽讗 讚注转讱. 驻讬专砖 专砖"讬 讜讗驻讬诇讜 讘讚讘专 砖讗讬谞讜 谞讬讟诇 讘砖讘转 注讚 讻讗谉. 讜讻转讘 诪讜专讬 讝"诇 驻讬专讜砖 诇驻讬专讜砖讜 讗驻讬诇讜 讘讗讘谉 砖讗讬谉 转讜专转 讻诇讬 注诇讬讜 讜讗讬谞讛 谞讟诇转 讘砖讘转 讗驻讬诇讜 诇爪讜专讱 讙讜驻讛 讻讚讗讬转讗 讘驻专拽 讻诇 讛讻诇讬诐. 讚讜讚讗讬 诇讗 驻专讬讱 诪讻诇讬 砖诪诇讗讻转讜 诇讗讬住讜专 讚讛讗 谞讟诇 讘砖讘转 诇爪讜专讱 讙讜驻讜 讜诇爪讜专讱 诪拽讜诪讜. 讜讻谉 驻讬专砖 讛专讬讟讘"讗 讝"诇. 


讗诇讗 讗讬诪讗 诇讻诇 讚讘专. 驻讬专砖 专砖"讬 诪讜转专 讻讚专讻讛 讘诇讗 砖谞讜讬 讘讬谉 诇爪诇讬 讘讬谉 诇拽讚专讛. 讜讗诪专讜 讛诪驻专砖讬诐 讝"诇 讚讻讬讜谉 讚住转诪讜 讘讬转 讛诇诇 讚讘专讬讛诐 讻诇 讻讱 讜诇讗 讗诪专讜 讘讛讚讬讗 讜讗驻讬诇讜 诪诇讞 讻讚专讻讛 住讘专讬 专讘 讜专讘 砖砖转 讚讘注讬讗 砖谞讜讬 拽爪转 讚讛讬讬谞讜 讗爪诇讜讬讬 讛诪讚讜讱 砖诇 讗讘谉 讗讜 砖诇 谞讞讜砖转. 讗讘诇 转讘诇讬谉 诇讗 讘注讬 砖谞讜讬 讻诇诇 砖讗讬谉 讗讬住讜专 讝讛 讗诇讗 诪讚专讘谞谉 讻讬讜谉 讚讗讜讻诇 谞驻砖 讛讜讗. 讗讘诇 讛专讘 讝专讞讬讛 讛诇讜讬 讝"诇 驻住拽 诇讞讜诪专讗 讜诪爪专讬讱 砖谞讜讬 讗驻讬诇讜 讘转讘诇讬谉 讻诇讬砖谞讬讛 讚专讘 讛讜谞讗 讜专讘 讞住讚讗 讜诇讞讜诪专讗. 讜讻谉 讘转讜住驻转. 讜诇讗 谞讛讬专 讗诇讗 转讘诇讬谉 诇讗 讘注讜 砖谞讜讬. 讜讛讗 讚讗诪专讬谞谉 驻专拽 转讜诇讬谉 讛讗讬 驻诇驻诇讬 诇诪讬讚拽 讞讚讗 讞讚讗 讗拽转讗 讚住讻讬谞讗 砖专讬 讘砖讘转 拽讗诪专 讚讗诇讜 讘讬讜诐 讟讜讘 谞讚讜讱 讻讚专讻讛. 讜讻谉 讜讚讗讬 诪砖诪注 诪讚转谞讬 诇讬讛 讘讛诇讻讜转 砖讘转 讜诇讗 转谞讬 诇讬讛 讘讛诇讻讜转 讬讜诐 讟讜讘. 


讗诪专 讗讘讬讬 讻讬 转谞谉 讘诪转谞讬转讬谉 谞诪讬 讘诪讻转砖转 讙讚讜诇讛 转谞谉. 驻讬专砖 专砖"讬 讝"诇 讚诇讗讘讬讬 诇讗讜 诪讛 讟注诐 拽讗诪专 讗诇讗 转专转讬 拽讗诪专 讗讬谉 注讜砖讬谉 讟讬住谞讬 讗驻讬诇讜 讘拽讟谞讛 讜讗讬谉 讻讜转砖讬谉 讚讬讬住讗 讜讞诇拽讗 讘诪讻转砖转 讙讚讜诇讛. 讚讛转诐 诪讻转砖转 讙讚讜诇讛 讛讬讗 讜拽讗 诪砖诪注 诇谉 讚讚讬讬住讗 讜讞诇拽讗 讘拽讟谞讛 砖驻讬专 讚诪讬 注讚 讻讗谉. 讜讛专讬讟讘"讗 讝"诇 驻讬专砖 讗讬谉 注讜砖讬谉 讟讬住谞讬 诇驻讬 砖爪专讬讻讛 诪讻转砖转 讙讚讜诇讛 讜讗讬谉 讻讜转砖讬谉 讘诪讻转砖转 讙讚讜诇讛. 讜讗讬诇讜 拽转谞讬 讗讬谉 讻讜转砖讬谉 讘诪讻转砖转 住转诐 讛讜讛 诪砖诪注 讗驻讬诇讜 讘拽讟谞讛. 讜驻诇讬讙 注诇 驻讬专讜拽讗 讚诇注讬诇. 讜讛专讗砖讜谉 谞专讗讛 注讬拽专:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讘讛"讗 转讘诇讬谉 谞讚讜讻讬谉 讻讜' 讗讘诇 诪诇讞 砖诇 讬诐 爪专讬讱 砖讬谞讜讬 讻讜' 讗讘诇 砖诇谞讜 讗"爪 砖讬谞讜讬 讻讜' 注讻"诇 讛转讜住驻' 讻谉 讛讜讗 讘住驻专讬诐 诪讜讙讛讬诐 讜讗讬讱 砖讬讛讬讛 诇讗 讬讚注谞讜 讘讻讜讜谉 讚讘专讬讛诐 讘讗讬讝讛 诪诇讞 讗讬讬专讬 讘砖诪注转讬谉 讜诪讗讬谉 讬爪讗 诇讛诐 讞讬诇讜拽 讝讛:


讘讚"讛 讗"讘 讚讬讚注 讻讜' 讜诪讬讛讜 诪讛讗讬 驻讬住拽讗 诇讗 谞驻拽讗 诇谉 诪讬讚讬 讚拽讬"诇 讻砖诪讜讗诇 讻讜' 注讻"诇 讜诇讻讗讜专讛 拽' 讚讗"谞 拽讬"诇 讻砖诪讜讗诇 讛讗 爪专讬讱 讘诪诇讞 讗爪诇讜讬讬 讟驻讬 诪转讘诇讬谉 讜注"讻 讚讛讬讬谞讜 诪讛谞讬 讟注诪讬 讚讛谞讬 讗诪讜专讗讬 讜砖驻讬专 谞驻拽讗 诇谉 诪讛讗讬 驻讬住拽讗 讜注讬讬谉 讘讝讛 讘住驻专 诪诇讞诪讜转 讜讘专"谉 讘讗讜专讱 注诇 讚讘专讬 讛专讬"祝 讜拽"诇:


讙诪' 讗诪专 讗讘讬讬 讻讬 转谞讬讗 谞诪讬 诪转谞讬转讗 讻讜' 诇驻讬 讛住讜讙讬讗 诇讻讗讜专讛 讛诇"诇 讗诇讗 讗诪专 讗讘讬讬 讻讜' 讜谞专讗讛 讚诇讗讘讬讬 讗驻砖专 讚讛诪转专抓 诇注讬诇 谞转讻讜讜谉 诇讝讛 讜讛"拽 讗讬 转谞讗 讗讬谉 讻讜转砖讬谉 讛"讗 讘诪讻转砖转 讙讚讜诇讛 讗讘诇 讘拽讟谞讛 讗讬诪讗 砖"讚 讗祝 讘讟讬住谞讬 拽诪"诇 讘讛讚讬讗 讗讬谉 注讜砖讬谉 讟讬住谞讬 讻诇诇 讗驻讬' 讘拽讟谞讛 讗讘诇 讗讬谉 讻讜转砖讬谉 讘诪讻转砖转 讻讚拽讗讬 拽讗讬 讘诪讻转砖转 讙讚讜诇讛 讚讜拽讗 讚住转诐 诪讻转砖转 讘讙讚讜诇讛 拽诪讬讬专讬 讜讘讚讬讬住讗 拽诪讬讬专讬 讜讛讬讬谞讜 讻讚讘专讬 讗讘讬讬 讜诇驻讬 砖讗驻砖专 诇驻专砖 讚讘专讬 讛诪转专抓 讗讬 转谞讗 讻讜' 讻专讘讗 讜讻诪讜 砖讛讘讬谉 讛诪拽砖讛 讜讛转谞讬讗 讻讜' 诇讛讻讬 诇讗 拽讗诪专 诇注讬诇 讗诇讗 讗讬 转谞讗 讻讜' 讜讚讜"拽:





诪讛专"诐

讘专砖"讬 讘诪转谞讬 诪讚讜讱 讛讜讗 讘讜讻谞讗 讜讻讜' 爪"诇 砖诪讻讬谉 讘讜 讻讚专讻讜 讚转讘诇讬谉 讗"爪 讗诇讗 砖讬谞讜讬 讝讜讟讗:


讘转讜住' 讚"讛 讘"讛 讗讜诪专讬诐 讜讻讜' 注讚 讜转讚注 讚砖诪注转讗 讚讛转诐 讗讬讬专讬 讘砖讘转 讜讻讜' 讻讚驻"讛 讜讬砖 讙讜专住讬诐 讜讚诇讗 讻驻专讜砖 讛拽讜谞讟专住 讗讘诇 讘驻专砖"讬 砖诇驻谞讬谞讜 讗讬谞讜 诪驻专砖 砖诐 讻诇诇 讗讬 讗讬讬专讬 讘砖讘转 讗讜 讘讬"讟 讗诇讗 砖讘转讜住' 砖诐 讻转讘讜 讘砖诐 讛砖讗诇转讜转 砖诪驻专砖讬诐 讚讘讬"讟 讗讬讬专讬:





讞讻诪转 砖诇诪讛

专砖"讬 讘讚"讛 诪讚讜讱 讜讻讜' 讜讗"爪 砖讬谞讜讬 讻讜'. 谞"讘 驻讬专讜砖 讘诪讚讜讱 讛诪讻讛:


讘讗"讚 讙住讛 讘驻讱 砖诇 讞专住 讬讚讜讻谞讜 讜诇讗 讘诪讚讜讻讛 讻爪"诇 讜讛讚"讗:


讘讚"讛 注诪讛诐 诪诇讞 讜转讘诇讬谉 讻讗讞讚. 谞"讘 驻讬' 讜诇讗 讘讘转 讗' 讗诇讗 讘驻注诐 讗讞转 讝讛 讗讞专 讝讛 谞"诇:


讘讚"讛 讘驻讱 讻讜' 讻讚专讻讛 讛住"讚:


讘讚"讛 讘讻诇 讚讘专 讻讜' 砖讗讬谉 谞讬讟诇 讘砖讘转 讻爪"诇:


讘讚"讛 诇讻诇 讚讘专 讻讜' 讻讚专讻讛 讗讬讬专讬 讻讻诇 讻讜' 讻爪"诇:


转讜住' 讘讚"讛 讘"讛 讻讜' 诇驻专砖 讻讚驻讬' 专"讞 讜讛讻讗 讻讜' 讙专注讬谉 讻讜' 讻爪"诇:


讘讚"讛 讗讬讻讗 讘讬谞讬讬讛讜 讻讜' 讜讗讝诇讬 讜讙专专讬 讗诪讜专讗讬 讻讜' 讻爪"诇:


讘讗"讚 讜讗祝 诇驻讬' 讛转讜住' 讻讜'. 谞"讘 讻诇讜诪专 驻讬' 专"讬:


讘讗"讚 诪驻讬讙讬谉 讟注诪谉 讜驻诇驻诇 谞诪讬 诪驻讬讙 讟注诪讜 诪讚诇讗 拽讗诪专 讻讜' 讻爪"诇:


讘讚"讛 讘讻诇 讚讘专 讻讜' 讚讜诪讬讗 讚讛讻讬 讚谞讞诇拽讜 讻讜' 讻爪"诇:





诪讛专"诐 砖讬祝

讙诪专讗 讗诪专 讗讘讬讬 讜讻讜'. 讜诇讗 拽讗诪专 讗诇讗 讻转讘 专砖"讗 讜讝"诇 讚诇讗讘讬讬 讗驻砖专 讚讛诪转专抓 诇注讬诇 谞转讻讜讬谉 诇讝讛 讜讛"拽 讗讬 转谞讬 讗讬谉 讻讜转砖讬谉 讛"讗 讻讜' 讗讘诇 讘诪讻转砖转 拽讟谞讛 讗讬诪讗 砖驻讬专 讚诪讬 讗祝 讘讟讬住谞讬 拽诪"诇 讘讛讚讬讗 讗讬谉 注讜砖讬谉 讟讬住谞讬 讻诇诇 讗驻讬诇讜 讘拽讟谞讛 讗讘诇 讗讬谉 讻讜转砖讬谉 讘诪讻转砖转 讻讚拽讗讬 拽讗讬 讜讘讙讚讜诇讛 讚讜拽讗 讚住转诐 诪讻转砖转 讘讙讚讜诇讛 诪讬讬专讬. 讗诇讗 讚讗"讻 拽砖讛 讗诐 谞转讻讜讬谉 诇讝讛 讛讜诇"诇 诇注讬诇 讗诇讗 讗讬 转谞讬 讻讬讜谉 讚讞讝专 诪诪讛 讟注诐 拽讗诪专 讜注"讝 专爪讛 专砖"讗 诇转专抓 讜诇驻讬 砖讗驻砖专 诇驻专砖 讚讘专讬 讛诪转专抓 诇注讬诇 讘注谞讬谉 讗讞专 讻专讘讗 讜讻诪讜 砖讛讘讬谉 讛诪拽砖讛 诇讛讻讬 诇讗 拽讗诪专 诇注讬诇 讗诇讗 讗讬 转谞讬 讜讛讜讗 讚讜讞拽:


讘转讜住' 讘讚"讛 讜讘"讛 讗讜诪专讬诐 讜讻讜' 讗讘诇 诪诇讞 砖诇 讬诐 讻讜'. 讗讬谉 诇讜 拽讬砖讜专:


讘讗"讚 讗讘诇 砖诇谞讜 讗讬谞讜 爪专讬讱 讜讻讜'. 讻谉 讗讬转讗 讘住驻专讬诐 讬砖谞讬诐 讜讻谉 讛讜讗 讘专砖"讗:


讘转讜住' 讘讚"讛 讗讬讻讗 讘讬谞讬讬讛讜 讻讜' 诪讬讛讜 诪讛讗讬 驻讬住拽讗 诇讗 谞驻拽讗 讻讜'. 讚讗讬 诪砖讜诐 讚诪诇讞 讘注讬 讗爪诇讜讬讬 讜转讘诇讬谉 诇讗 讘注讬 讜讻诪讜 砖讗诪专 讘讙诪专讗 讜讚诇诪讗 转讘诇讬谉 讛讜讬 讻讜' 诪砖讜诐 讛讗讬 砖讬谞讜讬 诪讜注讟转 诇讗 讗讬讻驻转 诇谉 讜诇讻谉 诇讗 讛讘讬讗 讛专讬"祝 讛谞讬 讟注诪讗 讚讗诪讜专讗讬 讚专"讛 讜专"讞 讻讜' 讻诪"砖 讛讗砖专"讬 讜讗驻砖专 [讚诇讗讜 诪砖讜诐 讛谞讱 讟注诪讬 讘注讬 讘诪诇讞 讗爪诇讜讬讬 诪砖讜诐 砖讬谞讜讬 专拽] 诪砖讜诐 砖讛诪诇讞 讛讜讗 爪诇讜诇 拽诇讬诇 诪讗讚 讜讗讜讜砖讗 讟讜讘讗 讜转讘诇讬谉 谞讘讜讞讬 诪谞讘讞 讜诇讬讻讗 讻讗谉 讗讬讜砖讗 讟讜讘讗 讜专砖"讗 讛谞讬讞讜 讘拽讜砖讬讗 讜注讬讬谉 讘专"谉 讚诪讬讬砖讘 讜注讬讬谉 讘诪诇讞诪讜转:


讘讗"讚 讜讗祝 诇驻讬' 讛转讜住' 讚讗讝诇讬谞谉 诇讞讜诪专讗 讻讜'. 驻讬' 讘砖诇诪讗 讘诇讗 转讜住驻讜转 讛讜讬 驻住拽讬谞谉 讻讚讘专讬 讛诪讬拽诇 讜讻诇砖讜谉 专讗砖讜谉 讚诪讬拽诇 讟驻讬 讘讬讜转专 注诇 讗讬讻讗 讘讬谞讬讬讛讜 讚讙诪专讗 诇诪专 拽讜诇讗 讜讞讜诪专讗 讜诇诪专 拽讜诇讗 讜讞讜诪专讗 讬砖谞讜 拽讜诇讗 讬转讬专讗 诇诪"讚 专讗砖讜谉 讚讛讬讬谞讜 驻诇驻诇讬谉 讚注"讻 讛讗讬讻讗 讘讬谞讬讬讛讜 砖拽讜诇讬谉 讜讻诪讜 砖讻转讘 专"讬 诇注讬诇 讚讗诇"讻 讜讚讗讬 讗讝诇讬谞谉 讗讞专讬 讚讘专讬 讛诪讬拽诇 讻诪讜 讘砖讗专 讚讜讻转讬 [拽] 讗讘诇 诇讗 讬讚注转讬 诪"砖 讚讚讘专 驻砖讜讟 讛讜讗 [讚谞专讗讛 诇注讬谉 讚诪驻讬讙 讟注诪谉]. 讙诐 诇诪讛 诇讗 讛讘讬讗讜 专讗讬讛 诪转讜住驻转讗 讚诇注讬诇 驻诇驻诇讬谉 讛讜讗 讻转讘诇讬谉. 讜讗讬驻讻讗 讜讚讗讬 诇"拽 [诇诪讛 讛讜爪专讻讜 转讜住' 诇注讬诇 诇讗讬转讜讬讬 专讗讬讛 诪转讜住驻转讗] 讚诇注讬诇 讛讜爪专讻讜 诇转讜住驻转讗 讚诇"转 驻诇驻诇讬谉 讛讜讬 诪诇讗讻讛 讻讘讬讚讛 讜拽"诇:





专砖"砖

讙诪专讗 讗诇讗 讗讬诪讗 诇讻诇 讚讘专. 专砖"讬 谞讚讞拽 诪谞"诇 讚诇讗 讘注讜 砖讬谞讜讬 讜讗讜诇讬 讬诇"驻 诇讻诇 讚讘专 讛讬讬谞讜 讚诪诇讞 砖讜讛 诇转讘诇讬谉 诇讻"讚 讚讗讬诇讜 诇讗 讛讬讛 讻讜讜谞转诐 专拽 诇诪砖专讬 诇拽讚专讛 讛诇"诇 讜讘讛"讗 讗祝 诇拽讚专讛:



砖诐 讗诪专 讗讘讬讬 讻讬 转谞讬讗 谞诪讬 诪转谞讬转讗 讻讜'. 注讬' 专砖"讗 讜讗讬砖转诪讬讟转讬讛 诪砖"讻 讛转讜住' 讘讻"诪 讚讛讬讻讗 讚诇讗 谞讝讻专 讗诪讜专讗 诪拽讜讚诐 讗讬谉 讚专讱 诇讜诪专 讗诇讗 讜诪讛诐 讘砖讘转 (爪讞) 讚"讛 讗讟讘注讬 讜讻"讻 讛专砖讘"诐 讘讘"讘 (诪讚 讘) 讚"讛 诇"爪:





讞讬讚讜砖讬 讞转"住

转讘诇讬谉 谞讬讚讜讻讬诐 讘诪讚讜讱 砖诇 注抓 讜讻讜'. 注讬讬谉 驻谞讬 讬讛讜砖注 砖讛讗专讬讱 诪讗讜讚 讘讟注诐 讛讬转专 讛讻转讬砖讛 砖讛讬讗 转讜诇讚讛 讚讟讞讬谞讛 讗讚专讘讗 讘诪砖讻谉 诇讗 讛讬' 讟讞讬谞转 转讘讜讗讛 讗诇讗 砖讞讬拽转 住诪诪谞讬诐 讜讗"讻 讗讬讱 讛转讬专讜 讻转讬砖讛 讻诇诇 讜诪讛 讬讜注讬诇 砖讬谞讜讬 诇讗讬住讜专 讚讗讜专讬讬转讗. 讜讗转 讗砖专 讛讘谞转讬 诪诇砖讜谉 讛"讛 驻"讗 诪讛讜诇讻讜' 讬"讟 讛讜讗 讝讛. 讻诇 讛诪诇讗讻讜转 砖讗讬谞诐 谞注砖讬诐 诇讬诪讬诐 专讘讬诐 砖讗讬谞诐 诪诇讗讻转 注讘讜讚讛 讜讛讬讗 诇爪讜专讱 讗讜讻诇 谞驻砖 讛讜转专讜 诇讙诪专讬 讜讗砖专 谞注砖讬诐 诇讬诪讬诐 讛专讘讛 讻讙讜谉 拽爪讬专讛 讗住讜专 讗驻讬' 讘讗讜转讜 讗讜驻谉 砖谞注砖讜 诇讬讜诐 讗' 讻讙讜谉 转诇讬砖转 驻专讬 诪谉 讛诪讞讜讘专 讚讘转 讬讜诪讗 诪注诇讜 讜讗讬谞' 谞注砖讬转 诇讬诪讬诐 讜讗讬谞讬谞讜 注讘讜讚转 注讘讚 讻诇诇. 诪"诪 谞讗住专讛 讘讻诇诇 拽爪讬专转 转讘讜讗讛 砖注讬拽专讛 诇讬诪讬诐 讛专讘讛 讜注讬讬谉 讞讙讬讙讛 讬"讝 注"讘 拽爪讬专讛 讘讬"讟 诪讬 砖专讬 讜注讬讬谉 讟讜专讬 讗讘谉 砖诐. 讗讱 诪诇讗讻讛 讛谞注砖讬转 讘讗讜讻诇 谞驻砖 注爪诪讛 讜讗讜转讛 讗讜讻诇 谞驻砖 讛讜讗 诪讻砖讬专讬谉 诇讗讜讻诇 谞驻砖 讗讞专 讻讙讜谉 转讘诇讬谉 讜诪诇讞 砖讛诪讛 讘注爪诪诐 讗讜讻诇 谞驻砖. 讗诇讗 砖讛讬' 谞讗住专讬' 讘讻诇诇 讟讞讬谞讛 讻诪讜 砖讻转讘转讬 讙讘讬 拽爪讬专讛. 讗讱 讛讜讗讬诇 讜讛诪讛 诪讻砖讬专讬谉 诇讗讜讻诇 谞驻砖 讗讞专 诇转拽谉 拽讚专转讜. 讗"讻 诇讗 讙专注 诪砖讗专讬 诪讻砖讬专讬' 砖讛讜转专 讗驻讬' 讘诪诇讗讻讛 砖谞注砖讬转 诇讬诪讬诐 讛专讘讛 讻诪"砖 驻谞讬 讬讛讜砖注 诇拽诪谉 讻"讞 注"讗 讙讘讬 讗讬谉 诪砖讞讬讝讬谉 讜讚诇讗 讻讛专"谉 砖诐 注"砖 讗"讻 诪讻"砖 讛讻讗 讗诇讗 讛转诐 讘注讬' 讗"讗 诇注砖讜转谉 诪注讬"讟 讜讛讻讗 讛讜讗讬诇 讜讛讜讗 讗讜讻诇 谞驻砖 注爪诪讜 拽讬诇 诇讬讛 讜诪讜转专 诪谉 讛转讜专讛 讗驻讬' 讗驻砖专 诇注砖讜转讜 诪注讬"讟 讗注驻"讬 砖讛讜讗 转讜诇讚讛 诪讗讘 讛谞注砖讛 诇讬诪讬诐 讛专讘讛 讻讬讜谉 砖讛讜讗 注爪诪讜 讗讬谞讜 谞注砖讛 诇讬诪讬诐 讛专讘讛 诇讗 谞讗诪专 讘讬讛 诇讗 驻诇讜讙 讻诪讜 讚讗诪专讬谞谉 讙讘讬 拽爪讬专讛 诪砖讜诐 讚讛讻讗 讛讜讛 诪讻砖讬专讬谉 诇讗讜讻诇 谞驻砖 讗讞专. 讜讙诐 谞转讬专 讘讬讛 讗驻砖专 诇注砖讜转讜 诪注讬"讟 诪砖讜诐 砖讛讜讗 讙"讻 讗讜讻诇 谞驻砖 讘注爪诪讜 讻谉 讬砖 诇讛住讘讬专 讚讘专讬 讛"讛 砖诐 讜讚诇讗 讻诇讞"诪 驻"讙 诪讬"讟 讛诇讻讛 讬"讘 注"砖. 讜专拽 诪讚专讘谞谉 讛讞诪讬专讜 诇注砖讜转 注"讬 砖讬谞讜讬:


讘讻诇 讚讘专 住"讚 注驻讬专砖"讬 讜转讜住' 讬"诇 专' 讬讛讜讚讛 诇砖讬讟转讜 讚住"诇 专"驻 讻诇 讛讻诇讬诐 讻诇讬 砖诪诇讗讻转讜 诇讗讬住讜专 讗住讜专 诇爪讜专讱 讙讜驻讜 诪拽砖讛 砖驻讬专 讘讻诇 讚讘专 住"讚 讗讱 诇诪讗讬 讚拽讬讬"诇 讚诪讜转专 讜注诇讬 住讜讻讬 讝讬讬专讜 讜诪讝讜专讬 诇砖诪讞转 讬"讟 诪讜转专 讜讻诪"砖 转讜住' 诇注讬诇 讬"讗 注"讗 讚"讛 讗讬谉 谞讜讟诇讬' 讜讻讜' 讗"讻 讬"诇 讘讻诇 讚讘专 讻驻砖讜讟讜. 讜诪诪讬诇讗 讗讬谉 诇谞讜 砖讜诐 专讗讬' 讘讘专讬讬转讗 讚讘"讛 诪转讬专 诇讻诇 讚讘专 讗驻讬' 诇拽讚讬专讛 讚讬"诇 诇爪诇讬 诪转讬专 讘讻诇 讚讘专 讜诇拽讚讬专讛 讻诇诇 诇讗. 谞诪爪讗 诪转谞讬' 诪拽讬诇 讟驻讬 诪讘专讬讬转讗. 诪砖讜"讛 驻住拽 专"讬 砖讘转讜住' 讜专讝"讛 讻诪转谞讬' 讜讚诇讗 讻专讘 讬讛讜讚讛 讗诪专 砖诪讜讗诇 讚诇讗 讻讛专讬"祝 讚诪讬讬转讬 转讜住驻转:





驻谞讬 讬讛讜砖注

讘诪砖谞讛 讘"砖 讗讜诪专讬诐 转讘诇讬谉 讜讻讜' 讜讘"讛 讗讜诪专讬诐 转讘诇讬谉 谞讚讜讻讬谉 讻讚专讻谉 讜拽砖讛 诇诪讛 讛转讬专讜 转讘诇讬谉 诇讚讜讱 讻讚专讻谉 讜讛讗 砖讞讬拽讛 转讜诇讚讛 讚讟讜讞谉 讛讜讗 讜讛讟讞讬谞讛 讗住讜专讛 讘讬"讟 诇拽爪转 驻讜住拽讬诐 诪讚讗讜专讬讬转讗 讚讗住讜专讬' 讻诇 讛诪诇讗讻讜转 讗讜讻诇 谞驻砖 砖拽讜讚诐 诇讬砖讛 讻诪"砖 讛转讜住驻讜转 讘专讬砖 诪讻讬诇转讬谉 讜讘专"驻 讗讬谉 爪讚讬谉 讜讗祝 讛住讜讘专讬诐 讚诪讜转专 诪讚讗讜专讬讬转讗 讜拽专讗 讗住诪讻转讗 讘注诇诪讗 讛讜讗 诪讜讚讛 讚讗住讜专 诪讚专讘谞谉 讜诪"砖 讘讙诪专讗 讚转讘诇讬谉 诪驻讬讙讬谉 讟注诪谉 讗讬谞讜 诪住驻讬拽 诇驻"讝 讜谞讛讬 讚诇砖讬讟转 专砖"讬 讘驻专拽 讗讬谉 爪讚讬谉 诪砖诪注 讚讻诇 讛诪诇讗讻讜转 砖讗"讗 诪注讬"讟 砖专讬 讜讗"讻 讗讬 诪驻讬讙讬谉 讟注诪谉 砖专讬 诪"诪 拽砖讛 诇讗讬讚讱 诇讬砖谞讗 讘砖诪注转讬谉 讚讗祝 讘诪讜专讬拽讗 讚讗讬谞讜 诪驻讬讙 讟注诐 谞诪讬 诪讜转专 诪砖讜诐 讚诇讗 讬讚注 诪讗转诪讜诇 诪讗讬 拽讚讬专讛 讘注讬 讘砖讜诇讗 讜诪"砖 诪讻诇 讛诪诇讗讻讜转 讻讙讜谉 拽爪讬专讛 讜讟讞讬谞讛 讜爪讬讚转 讚讙讬诐 讚诇讗 砖专讬谞谉 诇讛讜 诪讛"讟 讗注"讙 讚诇讗 讬讚注 诪讗转诪讜诇 讗诐 谞爪讟专讱 诇讛诐 诇诪讞专 讜讗驻"讛 讘讻诇 注谞讬谉 讗住讜专. 讜讘转讞诇讛 注诇讛 讘诇讘讬 诇讞诇拽 讜诇讜诪专 讚砖讞讬拽转 转讘诇讬谉 诇讗讜 诪诇讗讻讛 讙诪讜专讛 讛讬讗 讗驻讬诇讜 讘砖讘转 讚诇讗 讚诪讬 诇讟讞讬谞讛 讜诇砖讞讬拽转 住诪诪谞讬谉 讘诪拽讚砖 讚诪注讬拽专讗 诇讗 讞讝讬讗 讻诇诇 诇诪诇转讬讬讛讜 诪讛 砖注讜诪讚讬诐 讗讞专 讛讟讞讬谞讛 讚讗"讗 诇注砖讜转 注讬住讛 诪砖讘诇讬诐 讻"讗 注"讬 讟讞讬谞讛 讜讻谉 砖讞讬拽转 住诪谞讬谉 诇爪讘注 爪专讬讻讬谉 讙讘讜诇 讜诇讗 讞讝讬讬谉 讻"讗 注"讬 砖讞讬拽讛. 诪砖讗"讻 转讘诇讬谉 讚注讘讬讚讬 诇讟注诪讗 讜诪注讬拽专讗 谞诪讬 讞讝讬讗 诇讛讻讬 讜讻诪讛 讘谞讬 讗讚诐 谞讜转谞讬谉 诇拽讚讬专讛 诪讞讜住专讬谉 砖讞讬拽讛 讜讗"讻 讗讬谉 讝讛 讗诇讗 讻诪讬 砖诪讞转讱 讛讗讜讻诇 讚拽 讚拽 讚诇讗 诪讬拽专讬 讟讞讬谞讛 诪讝讛 讛讟注诐. 讜讻谉 谞专讗讛 诪诪讛 砖讛讘讬讗 讛专讗"砖 讜讛讘"讬 讘砖诐 专' 讞谞谞讗诇 讙讘讬 讛讗 讚驻专讬诐 住讬诇拽讗 讜讘讛讻讬 讛讜讬 诪讬讜砖讘 讙"讻 讛讗 讚诪拽砖讬谞谉 诇注讬诇 讘住讜讙讬讗 讚讚拽专 谞注讜抓 讜讛讗 拽注讘讬讚 讻转讬砖讛 讜诇讗 讗诪专讬谞谉 诪转讜讱 讚讛讜转专讛 诇爪讜专讱 讘砖讞讬拽转 转讘诇讬谉 讛讜转专讛 砖诇讗 诇爪讜专讱 讗注"讻 讚砖讞讬拽转 转讘诇讬谉 诇讗讜 诪诇讗讻讛 讙诪讜专讛 讛讬讗 讜讻谉 诪爪讗转讬 讘讬专讜砖诇诪讬 诇讗 讛讜转专讛 砖讞讬拽讛 讻讚专讻讛 讗诇讗 砖专讜讘 讛驻讜住拽讬诐 诇讗 住"诇 讛讗 讚专"讞 讻诪"砖 讛专诪讘"诐 诇讛讚讬讗 讚讗驻讬诇讜 诪讞转讱 讛讬专拽 讚拽 讚拽 讞讬讬讘 诪砖讜诐 讟讜讞谉 讜讻"讻 讛讘"讬 讘砖诐 讻诪讛 驻讜住拽讬诐 讘住讬' 砖讻"讗. 讜注讜讚 诪爪讗转讬 讘讬专讜砖诇诪讬 驻' 讻诇诇 讙讚讜诇 讛讚讬谉 讚讞住祝 驻诇驻诇讬谉 讞讬讬讘 诪砖讜诐 讟讜讞谉 诇讻讱 诇讗 诪诇讗谞讬 诇讘讬 诇驻专砖 讻谉. 讜讗讬谉 诇谞讜 讘讝讛 讗诇讗 讻诪"砖 讛专"谉 讘驻专拽 讗"爪 讚讻诇 讛诪诇讗讻讜转 砖谞讗住专讜 讘讗讜讻诇 谞驻砖 讘讬谉 诇诪"讚 诪讚讗讜专讬讬转讗 讘讬谉 诇诪"讚 诪讚专讘谞谉 讛讬讬谞讜 讘诪诇讗讻讜转 砖专讙讬诇讬谉 诇注砖讜转 诇讬诪讬诐 讛专讘讛 讜讻"讻 讛专讗讘"讚 讝"诇 讚转诇讬讗 讘诪诇讗讻讜转 砖讚专讱 讛注讘讚讬诐 诇注砖讜转 诇讗讚讜谞讬讛诐 讻讙讜谉 拽爪讬专讛 讜讟讞讬谞讛 砖谞注砖讬转 诇讬诪讬诐 讛专讘讛 诪砖讗"讻 砖讞讬拽转 转讘诇讬谉 讗讬谉 讚专讻讜 诇注砖讜转 诇讬诪讬诐 讛专讘讛 讗诇讗 诪讛 砖爪专讬讱 诇拽讚讬专讛 讜讙"讻 讗讬谉 讚专讱 注讘讚讜转 讘讻讱 诪砖"讛 诇讗 讛讞诪讬专讜 注"砖 讜诪讻"砖 讚讗"砖 讟驻讬 诇驻讬 讛讟注诐 砖讗诪专讜 讘砖诪注转讬谉 讚转讘诇讬谉 诪驻讬讙讬谉 讟注诪谉 讜讗诐 讻谉 诪讛"讟 讙讜驻讗 讗讬谉 讚专讱 讛注讘讚讬诐 诇注砖讜转 诪诇讗讻讛 讝讜 诇讬诪讬诐 讛专讘讛 讜注讬讬谉 讘诇砖讜谉 讛专"谉 讝"诇 讘讗专讬讻讜转 讜注讬讬谉 讘拽"讗:


住诇讬拽 驻专拽 专讗砖讜谉

诪"讟 专讘 讛讜谞讗 讜专讘 讞住讚讗 讜讻讜'. 讛专讬"祝 讛砖诪讬讟 讛讗 讚专讘 讛讜谞讗 讜专讘 讞住讚讗 讜诇讗 讛讘讬讗 讗诇讗 诪讗讬 讚讗诪专 专讘 讬讛讜讚讛 讗诪专 砖诪讜讗诇 讻诇 讛谞讚讜讻讬谉 讜讻讜' 讗诪专 诇讬讛 专讘 诇专讘 讗讞讗 讘专讚诇' 讻讬 讚讬讬讻转 讜讻讜' 注"砖. 讜讛专诪讘"谉 讘诪诇讞诪讜转 讘专讜讞 诪讘讬谞转讜 驻讬专砖 住讜讙讬讬谉 诇讚注转 讛专讬"祝 讬驻讛 讬驻讛 讜讛诪注讬讬谉 讘注讬谞讬讜 讬专讗讛 讻讬 砖诪讜注讛 讝讜 谞讗讛 讗砖专 讘诪讗诪专讜 讘专"讛 讜诪转专爪转讗 砖驻讬专 诇讚注转 讛专诪讘"谉. 讗讱 诪专谉 讜讛讗讞专讜谞讬诐 诇讗 讛讝讻讬专讜讛 诇砖讬讟转 讛专诪讘"谉 诇驻讬 砖讛专"谉 讻转讘 讚诇讗 谞转讬讬砖讘讜 诇讜 讚讘专讬 讛专诪讘"谉. 讜诇谞讜 讘注谞讬讜转谞讜 讛讛注专讜转 讗砖专 讛注专讛 讛专"谉 讝"诇 讻讘专 讛专诪讘"谉 讘讚讘专讬讜 拽讚诐 讜住诇拽谉:
讜讛专"谉 讻转讘 讚诪讗讬 讚讗诪专 专讘 讻讬 讚讬讬讻' 讗爪诇讬 讜讱讜讱 讞讜诪专讗 讘注诇诪讗 讛讬讗 讚讗讬讛讜 讜讚讗讬 讻专讘 讬讛讜讚讛 讗诪专 砖诪讜讗诇 讚讗诪专 讻转谞讗 讚讘专讬讬转讗 住"诇 讜讻讜' 注讬讬谉 讘讚讘专讬讜 讘讗讜专讱. 讜诪专谉 讘讻"诪 讜讘讘讬转 讬讜住祝 讛拽砖讛 注诇 讛专"谉 讚讗讬 讞讜诪专讗 讛讜讗 诇讗 讛讜"诇 诇讛专讬"祝 诇讛讘讬讗讜 讜讻讜' 注"砖 讜诇拽"诪 讚讻讬讜谉 讚讗诪讜专讗讬 诪讞诪专讬 讘讛讗 谞拽讟讬谞谉 讻讜转讬讬讛讜 诇讛讞诪讬专 注诇 讚专讱 诪"砖 讛专讘 诪砖谞讛 诇诪诇讱 专讬砖 讛' 住讜讟讛 诇讚注转 讛专诪讘"诐 驻讻"讘 讚讗住讜专讬 讘讬讗讛 讚专讘 讛讞诪讬专 注诇 注爪诪讜 讜拽讬"诇 讻讜讜转讬讛 讚专讗讜讬 诇讛讞诪讬专 注"砖. 讜谞"诇 讛讛讚讬讜讟 诇讛讘讬讗 专讗讬讛 诇讚讘专讬 讛专"谉 诪诪讗讬 讚讗转诪专 讘讬专讜砖诇诪讬 讘住讜讙讬讬谉 砖诪讜讗诇 砖讞拽 注诇 住讟专讗 讚诪讚讜讻转讗 专讘 讗诪专 讻诇 讛谞讚讜讻讬谉 谞讚讜讻讬谉 讻讚专讻谉. 讜诇讻讗讜专讛 诪讞诇驻讗 砖讬讟转讬讬讛讜 讚专讘 讜砖诪讜讗诇 诪讙诪专讬谉 诇讬专讜砖诇诪讬 讚讘讙诪专讬谉 砖诪讜讗诇 讗诪专 讻诇 讛谞讚讜讻讬谉 谞讚讜讻讬谉 讻讚专讻谉 讜讗驻讬诇讜 诪诇讞 讜专讘 驻拽讬讚 讗爪诇讬 讜讚讜讱 诇讙讬专住转 讛专讬"祝 讜讛专讗"砖 讜讘讬专讜砖诇诪讬 讗诪专讬 讚砖诪讜讗诇 砖讬谞讛 讜专讘 讗诪专 谞讚讜讻讬谉 讻讚专讻谉. 讗诪谞诐 注驻"讬 砖讬讟转 讛专"谉 讛谞讛 谞讻讜谉 讚砖诪讜讗诇 拽讗诪专 讚讻诇 讛谞讚讜讻讬谉 [谞讚讜讻讬谉] 讻讚专讻谉 讜讗驻讬' 诪诇讞 诇讚讬谞讗. 讜诪讬讛讜 诇诪注砖讛 讛讞诪讬专 讻砖讛讜讗 砖讜讞拽 讗转讬 讘诪讛 讛爪讚. 讜讻谉 专讘 讗讬讛讜 拽讗诪专 诪讬诪专讗 讚讻诇 讛谞讬讚讜讻讬谉 讘讬专讜砖诇诪讬 诇讚讬谞讗 讻诪"砖 砖诪讜讗诇 讘讙诪专讬谉 讜诇诪注砖讛 专讘 诪驻拽讬讚 讗爪诇讬 讜讚讜讱 诇讞讜诪专讗. 讜谞诪爪讗 讚专讘 讜砖诪讜讗诇 讻诇 讞讚 讗诪专 诪讬诪专讗 诇讚讬谞讗 讜诪专 谞讬讛讜 诪讞诪讬专. 讜诇驻讜诐 诪讗讬 讚讗诪专讬 专讘讜讜讗转讗 拽诪讗讬 讚专讘讬谞讗 讜专讘 讗砖讬 讻讬 转专爪讜讛讜 诇讘讘诇讬 讜讚讗讬 讘拽讬讗讬 讟讜讘讗 讘讬专讜砖诇诪讬 谞讬讞讗 讛砖转讗 讚诪转专讬 转诇诪讜讚讬 讬讚注讬谞谉 诪讬诪专讜转 专讘 讜砖诪讜讗诇 诇讚讬谞讗 讜讚讛讜讜 诪讞诪专讬 讜诇砖讬讟转 讛专"谉 讗"砖:
讜专讗讬转讬 诇诪讛专砖"诇 讘讬诐 砖诇 砖诇诪讛 住讬' 讟"诇 砖讻转讘 注诇 讚讘专讬 讛专讬"祝 讜转讬诪讗 讗诪讗讬 驻住拽 讻砖诪讜讗诇 讚住"诇 讻转谞讗 讚讘专讬讬转讗 讜讛诇讗 专' 讬讜讞谞谉 驻住拽 讘讻诇 讛讙诪专讗 讛诇讻讛 讻住转诐 诪砖谞讛 谞诪爪讗 砖转诇讜讬 讚讬谉 讝讛 讘驻诇讜讙转讗 讚砖诪讜讗诇 讜专"讬 讜拽"诇 讻专"讬 谞讙讚 专讘 讜砖诪讜讗诇 讜注讜讚 诇讬砖谞讗 讚转诇诪讜讚讗 诪砖诪注 讛讻讬 诪讚拽讗诪专 讛讜讗 住讘专 讻讛讗讬 转谞讗 讜诇讗 拽讗诪专 诪砖讜诐 讚拽"诇 讻讛讗讬 转谞讗 讜讻讜' 注讻"诇 讜讗讬谉 讻讗谉 转讬诪讗 讚讬讚讜注 讚专' 讬讜讞谞谉 住讘专 讚讛诇讻讛 讻住转诐 诪砖谞讛 讘讻诇 讛转讜专讛 讻诇讛 讜诪砖讜"讛 驻专讬讱 讛砖"住 注诇讬讛 讚专"讬 讻诪讛 讝讬诪谞讬 讜讛讗专"讬 讛诇讻讛 讻住转诐 诪砖谞讛. 讗诪谞诐 讗谞谉 诇讗 拽讬"诇 讘讛讗 讻专' 讬讜讞谞谉 讜讻诪讛 讝诪谞讬 驻住拽讜 讛驻讜住拽讬诐 讚诇讗 讻住转诐 讛诪砖谞讛 讛讬讻讗 讚讗诪讜专讗讬 住讘专讬 讗讬驻讻讗 讜讝讛 讚讘专 讘专讜专 讜驻砖讜讟 讘讻诪讛 讚讜讻转讬 讜讗讞讚 诪讛诐 讛专讗"砖 讘驻住拽讬讜 住讜祝 驻' 讗诇讜 谞注专讜转 注"砖 讜谞诪爪讗 讚诇讗 拽讬"诇 讻专' 讬讜讞谞谉 讘讻诇诇 讝讛 砖讛讜讗 住讜讘专 讛诇讻讛 讻住转诐 诪砖谞讛 讘讻诇 讛转讜专讛 讜讛驻讜住拽讬诐 驻住拽讜 诇讛驻讱 讚讗讝诇讬谞谉 讘转专 讛讗诪讜专讗讬诐. 讜讻讬讜谉 砖讻谉 讗讬谉 诇讛拽砖讜转 诪讻诇诇 讝讛 讚讻诪讛 讚讜讻转讬 讗讬驻住讬拽 讛驻讱. 讙诐 诪讛 砖谞住转讬讬注 诪讚拽讗诪专 讛讜讗 住讘专 讻讛讗讬 转谞讗 讙诐 讝讛 讗讬谞讜 讻诇诇 讙诪讜专 讜讻诪"砖 讘注谞讬讜转谞讜 讘讻诪讛 诪拽讜诪讜转 讘住"讚:
讜讛专诪讘"诐 驻"讙 驻住拽 讚讬讚讜讱 讛转讘诇讬谉 讻讚专讻谉 砖讗诐 讬讚讜讻诐 诪注讬"讟 讬驻讜讙 讟注诪谉 讗讘诇 诪诇讞 讜讻讜' 注"砖 讜诇讗 驻讬' 讚讬谉 诪讜专讬拽讗 讜讛讛"诪 谞拽讟 谞驻砖讬讛 讘拽爪讬专"讬 讗讱 驻讬专砖 讚诪讜专讬拽讗 讻讻诇 讛转讘诇讬谉. 讜讘讗诪转 讚拽爪专 拽爪讬专"转 讛讗讜诪"专 讚讛讙诐 砖讛讝讻讬专 讚讘专讬 讛讛诇讻讜转 讜诪住转诪讗 诪住讻讬诐 讛讜诇讱 诇讚讘专讬 讛专诪讘"谉 讜砖讬讟转讜 讗诪谞诐 讛专诪讘"诐 讗诪专 讟注诪讗 讚诪驻讬讙讬谉 讟注诪谉 讜诇讚讬讚讬讛 拽讗诪专 讛砖"住 讚诪讜专讬拽讗 讻诪诇讞 讜讛讜"诇 诇驻专砖 诇讛专诪讘"诐. 讜诪专谉 讝"诇 谞讚讞拽 讘讝讛. 讜讗诪专转讬 讘讬砖讬讘讛 讚专讱 讞讬讚讜讚 诇讬讬砖讘 讚讘专讬 讛专诪讘"诐 讜讙诐 讚讘专讬 讛专砖讘"讗 讚谞专讗讬谉 讻住讜转专讬谉 讚讘住驻专讜 注讘讜讚转 讛拽讚砖 驻住拽 讚讙诐 讛讻专讻讜诐 谞讚讜讱 讻讚专讻讜 讜讘转砖讜讘讛 住讬' 转专驻"讚 讻转讘 讟注诪讗 讚诪驻讬讙讬谉. 讜讛讜讗 讚讬砖 诇讛注讬专 讘住讜讙讬讬谉 讚诇诪"讚 讚讟注诪讗 讚讻诇 讛拽讚专讜转 爪专讬讻讜转 诪诇讞 讜讗讬谉 爪专讬讻讜转 转讘诇讬谉 讜讻驻"讝 讗讬 讬讚注 诪讗讬 拽讚讬专讛 讘注讬 讘砖讜诇讬 讛讜讜 转讘诇讬谉 讻诪诇讞 讜讘注讜 砖讬谞讜讬 讜讗"讻 诪砖谞转谞讜 诇驻诇讜讙 讜诇转谞讬 讘转讘诇讬谉 讙讜驻讬讬讛讜 讚讗讬 讬讚注 诪讗讬 拽讚讬专讛 [讘注讬] 讘砖讜诇讬 讘注讜 砖讬谞讜讬 讜讗讬 诇讗 讬讚注 谞讚讜讻讬谉 讻讚专讻谉 讜诪讻"砖 讬讚注讬谞谉 讚诪诇讞 讘注讬 砖讬谞讜讬 讚讻诇 讛拽讚专讜转 爪专讬讻讜转 诪诇讞. 讜讻谉 诇诪"讚 讚转讘诇讬谉 诪驻讬讙讬谉 讜诪讜专讬拽讗 讚诇讗 诪驻讬讙 讘注讬 砖谞讜讬 转拽砖讬 讚诇驻诇讜讙 讜诇转谞讬 讘转讘诇讬谉 讙讜驻讬讬讛讜 讚诪讜专讬拽讗 讘注讬 砖讬谞讜讬 讜诪讻"砖 诪诇讞. 讜讗驻砖专 诇讜诪专 讚砖讬讟转 讛砖"住 讻讱 讚诪"讚 讚讻诇 讛拽讚专讜转 爪专讬讻讜转 诪诇讞 讜讻讜' 住讜讘专 讚讻讬讜谉 讚讛讗 诪讬诇转讗 诪讚专讘谞谉 讚诪讚讗讜专讬讬转讗 讛转专 讙诪讜专 砖讛讜讗 讗讜讻诇 谞驻砖 讗"讻 诇讗 专讗讜 讞讻诪讬诐 诇讞诇拽 讜讛转讬专讜 讛转讘诇讬谉 讜讗住专讜 诪诇讞 讚讗注"讙 讚讝诪谞讬谉 讚讬讚注 诪讗讬 拽讚专讛 讘注讬 诇讘砖讜诇讬 讜讛讬讛 爪专讬讱 砖讬谞讜讬 诇讗 专讗讜 讞讻诪讬诐 诇诪住讜专 注谞讬谉 讝讛 讘讬讚 讻诇 讗' 讜讗' 讜讝讛 讬讚讜讱 讻讚专讻讜 讚诇讗 讬讚注 诪讗讬 拽讚讬专讛 讘注讬 讘砖讜诇讬 讜讝讛 讬讚讜讱 注"讬 砖讬谞讜讬 讚讬讚注 讜讻讬讜爪讗 讚谞驻讬拽 诪讬谞讛 讞讜专讘讗 讜讘诇讘讜诇 诇讻谉 讛砖讜讜 讗转 诪讚讜转讬讛诐 讚转讘诇讬谉 谞讚讜讻讬谉 讻讚专讻谉 讻讬讜谉 讚讗讬谉 讻诇 讛拽讚专讜转 爪专讬讻讬谉 转讘诇讬谉 讗讘诇 诪诇讞 讘注讬 砖讬谞讜讬 讚讻诇 讛拽讚讬专讜转 爪专讬讻讜转 诪诇讞 讝讛 住讜讘专 诪"讚 讚讟注诪讗 讚讻诇 讛拽讚专讜转 讜讻讜' 讜砖讻谞讙讚讜 讞诇讜拽 讚讗讬 讗诪专转 讟注诪讗 讛讻讬 住讘专 讚讻讬 讬讚注 诪讗讬 拽讚讬专讛 讘注讬 爪专讬讱 砖讬谞讜讬 讜诪转谞讬' 诇讗 诪驻诇讬讙 讜诪砖讜"讛 诇讗 讘讞专 讘讟注诐 讝讛. 讜诪"讚 讚讟注诪讗 讚转讘诇讬谉 诪驻讬讙讬谉 讜讚讗讬 讛讜讗 住"诇 讚讛讙诐 讚讗讬讻讗 诪讜专讬拽讗 诇讗 驻诇讜讙 专讘谞谉 讻讬讜谉 讚专讜讘 转讘诇讬谉 诪驻讬讙讬谉 讜讛砖讜讜 讻诇 讛转讘诇讬谉 讘讞讚讗 诪讞转讗 讜诇讗 讞讬讬砖讬 诇诪注讜讟讗. 讝讛讜 住讘专转讜 讗讱 讗讬讚讱 诇讗 住讘专 讛讻讬 专拽 住讘专转讜 讚诇讻讬 诪讟讬转 诇讜' 讚讟注诪讗 讚诪驻讬讙讬谉 讘注讬 诇讗驻讜拽讬 诪讜专讬拽讗 讜注讬谞讬谞讜 讛专讜讗讜转 讚住转诐 讛转谞讗 讜讛砖讜讛 讚讬谉 讻诇 讛转讘诇讬谉 诇讻讱 驻谞讛 诇讟注诐 讗讞专. 讜谞诪爪讗 诇驻"讝 讚诪"讚 诪驻讬讙讬谉 讛讜讗 注爪诪讜 住讘专 讚讙诐 诪讜专讬拽讗 讻转讘诇讬谉 讚诇讗 驻诇讜讙 讘转讘诇讬谉. 讗诇讗 讚讗讬讚讱 住讘专 讚诇讟注诐 讝讛 讗驻讬拽讬谞谉 诪讜专讬拽讗. 讜讻谉 诪"讚 讻诇 讛拽讚专讜转 讜讻讜' 诇讚讬讚讬讛 讗讬谉 讞讬诇讜拽 讘讬谉 讬讚注 诪讗讬 拽讚讬专讛 讘注讬 诇诇讗 讬讚注 讚诇讗 驻诇讜讙 讗诇讗 讚讞讘讬专讜 住讘专 讚讗讬 讗诪专转 讟注诪讗 讚讻诇 讛拽讚讬专讜转 讛住专 诪砖诐 讬讚注 诪讗讬 拽讚讬专讛 讜讻讜'. 讜注"驻 砖讬讟讛 讝讜 谞转讬讬砖讘讜 讚讘专讬 讛专诪讘"诐 讜讛专砖讘"讗 讚驻住拽讬 讻诪"讚 诪驻讬讙讬谉 讚讛讻讬 讗讝诇讗 住讜讙讬讬谉 讚注诇诪讗 讜诇讗 讞讬诇拽讜 讚诪讜专讬拽讗 讘注讬 砖讬谞讜讬 诪砖讜诐 讚讛讱 诪"讚 讙讜驻讬讛 讛讻讬 住讘专 讗诇讗 讚讞讘讬专讜 讞诇讜拽 注诇讬讜 讜拽讬"诇 讻讜讜转讬讛 讜讚讜拽 讛讬讟讘:


讗诪专 讗讘讬讬 讻讬 转谞讬讗 谞诪讬 诪转谞讬转讗 讜讻讜' 诪讛专砖"讗 讛注讬专 讚诇讗 拽讗诪专 讗诇讗 讗诪专 讗讘讬讬 讜转讬专抓 讛诇讗 讘住驻专转讜 讜讛讘讬讗 讚讘专讬讜 诪讛专"诐 砖讬祝 讜讻转讘 注诇讬讜 讜讛讜讗 讚讜讞拽. 讜讗诐 诪讛专"诐 砖讬祝 讛讘讬谉 讚诪"砖 诪讛专砖"讗 讜谞专' 讚诇讗讘讬讬 讗驻砖专 讚讛诪转专抓 谞转讻讜讜谉 讜讻讜' 讚讘专讬诐 讻驻砖讟谉 讚砖拽诇讗 讜讟专讬讗 讚诪讛专砖"讗 注诇 讗讘讬讬. 讛讗 讜讚讗讬 砖讛讜讗 讚讜讞拽. 讗讘诇 讛讚讘专 讘专讜专 讚诪讛专砖"讗 诇讗 讻讬讜讬谉 诇讝讛 讚讛专讬 讻讬 诪拽砖讛 讜诪转专抓 讚讛讜诇"诇 讗诇讗 讘砖讬谞讜讬讬讗 讚讗讘讬讬 诇讗 注诇 讗讘讬讬 拽讗诪专 专拽 注诇 诪住讚专 讛砖"住 讗诪讗讬 诇讗 拽讗诪专 讗诇讗 讗诪专 讗讘讬讬 讜讻讻诇 住讜讙讬讜转 讛转诇诪讜讚 讜讻诪讗讬 讚讛讜讜 讘讛 专讘讜讜讗转讗 讘注诇诪讗 讜诇讻谉 转讬专抓 诪讛专砖"讗 讚诪住讚专 讛砖"住 专讗讛 讚诇讗讘讬讬 讻诇讜诪专 诇砖讬讟转 讗讘讬讬 讬砖 诇驻专砖 讚讛诪转专抓 谞转讻讜讜谉 诇讝讛, 讜诪砖讜"讛 诇讗 拽讗诪专 讗诇讗 讗诪专 讗讘讬讬. 讜讘专讬砖讗 谞诪讬 诇讗 拽讗诪专 讗诇讗 讗讬 转谞讗 讗讬谉 讻讜转砖讬谉 讜讻讜' 诪砖讜诐 讚讛诪拽砖讛 诇讗 讛讘讬谉 讻谉 讜驻专讬讱 讜讛转谞讬讗. 讜讗讬讱 讗驻砖专 诇住讚专 讗诇讗 讗讬 转谞讗 讜讻讜' 讜讛转谞讬讗 讜讻讜' 诇讗 转讜讻诇 讛讗专"砖 砖讗转讜. 讜注讜讚 讚专讘讗 诪驻专砖 诪"讟 拽讗诪专 讜讗诪讟讜诇 讛讻讬谉 诪住讚专 讛砖"住 诇讗 诪爪讬 诇讜诪专 讗诇讗 讗讬 转谞讗 讜讻讜' 讜讻讜诇讬讛 砖拽诇讗 讜讟专讬讗 注诇 诪住讚专 讛砖"住 讛讜讬 讝讛 谞专讗讛 讻讜谞转 讛专讘 诪讛专砖"讗 讜讗讬谉 讻讗谉 讚讜讞拽:
讗诪谞诐 讗驻砖专 诇讛专讞讬讘 讛讚讘专讬诐 讘住讙谞讜谉 讝讛 讚讜讚讗讬 讻讜谞转 讛转专爪谉 讚诪砖谞讬 讗讬 转谞讗 讗讬谉 讻讜转砖讬谉 讘诪讻转砖转 讛"讗 拽讟谞讛 砖"讚 拽诪"诇 诪讜讻讞 讚讙诐 讚讬讬住讗 讘拽讟谞讛 讗住讜专 诪砖讜诐 讚诇砖讬讟转 讗讘讬讬 讛讟注讜转 讚讛讜讛 讟注讬谞谉 讛讜讗 讘讟住谞讬 讚讜拽讗 讗讘诇 讘讚讬讬住讗 诇驻讬 讛讗诪转 讘拽讟谞讛 砖专讬. 讜讗"讻 讛讜诇"诇 讛讜"讗 讚讙诐 讟住谞讬 砖专讬 讘拽讟谞讛 讚讝讛讜 讛讟注讜转 讗讘诇 诇讜诪专 讛讜"讗 讚讛"诪 讘讙讚讜诇讛 讜讻讜' 住转诐 诇讗 讬讻讜谉 讚讛讗诪转 讛讜讗 讚拽讟谞讛 砖专讬 讘专 诪讟住谞讬. 讜转讜 讚讛讚专 讘讬讛 诪诪"砖 诪讛 讟注诐 拽讗诪专 讜诇讗 专诪讝 讚讛砖转' 讛诐 砖转讬 讞诇讜拽讜转 讜诪砖讜"讛 诪拽砖讛 讘讻讞 讜讛转谞讬讗 讜讻讜' 讻讬 讬专讚 诇注讜诪拽 讻讜谞转 讛转专爪谉 讚讗住专 讘讻诇 拽讟谞' 谞诪讬 讜驻专讬讱 注诇讬' 诪讘专讬转讗 讚拽讟谞讛 砖专讬:
讜讘讻诇 讝讗转 讚专讱 讞讬讚讜讚 讬砖 诪拽讜诐 诇讜诪专 讚诪讞讻诪转 住转诪讗 讚转诇诪讜讚' 讛讗讞专讜谉 讛诪住讚专 讛砖"住 讛讜讗 诇住讚专 住讜讙讬讗 讝讜 讘讗讜驻谉 讝讛 砖诇讗 诇讜诪专 讗诇讗 讗诪专 讗讘讬讬 讜讙诐 拽讬爪专 讚讘专讬 讗讘讬讬 讚讘砖讬谞讜讬讗 讚讗讘讬讬 诇讗 讗诪专 专拽 讻讬 转谞讬讗 诪转谞讬转讗 谞诪讬 讘诪讻转砖转 讙讚讜诇讛 讜转讜 诇讗 讜讙诐 讘砖讬谞讜讬讗 讚专讘讗 诇讗 讗诪专 讻讬 讗诐 讛讗 诇谉 讜讛讗 诇讛讜 讜讻诇 讝讛 讬讜讚讬注 讚专讻讬讜 讚讛讗讬 砖讬谞讜讬讗 拽诪讗 讚讗讬 转谞讗 讗讬谉 讻讜转砖讬谉 讘诪讻转砖转 讛讜"讗 讛"诪 讙讚讜诇讛 讜讻讜' 讛诐 讚讘专讬诐 讻诪专讗讛 讛讗讜驻谞讬诐 讜诪讜注讬诇讬诐 诇讻诇 讛砖讬讟讜转 讘讬谉 诇砖讬讟转 讗讘讬讬 讘讬谉 诇砖讬讟转 专讘讗 讻诇讜诪专 讛谉 讛谉 讛讚讘专讬诐 注爪诪诐 讘诇讬 讚讬讜拽 讚讘专 讬讚讘专讜 讗讘讬讬 诇讚专讻讜 讜专讘讗 诇砖讬讟转讜 讚讛诐 讚讘专讬诐 住讜讘诇讬诐 砖谞讬 讛驻讬专讜砖讬诐 讜诪转驻专砖讬诐 诇讻诇 讗' 诇砖讬讟转讜. 讜讝讛 诪讞讻诪转 诪住讚专 讛砖"住 诇讞讚讜讚讬 讛讜讗 讚讘注讗 讜诇讛注诪讬讚 讛讚讘专讬诐 注诇 讘讜专讬讬谉 讘拽爪讬专转 讛讗讜诪"专. 讜诇讗 谞注诇诐 诪诪谞讬 砖讬砖 注讜讚 诇爪讚讚 讘讝讛. 讗讘诇 诪"砖 谞专讗讛 讬讜转专 拽专讜讘 讗诇 讛讗诪转 诇驻讬 住讚专 住讜讙讬讬转 讛砖"住 讜讻诪"砖 讛专砖讘"讗 讘转砖讜讘讛 讚诪讞讻诪转 讛砖"住 诇讛讜讚讬注 讻诪讛 注谞讬谞讬诐 诪讻讞 住讚讜专 讛讚讘专讬诐 讘砖转讬拽讛:
讜讛讙诐 讻讬 诇诪讗讬 讚讗转讜 注诇讛 诪讛专砖"讗 讜诪讛专"诐 砖讬祝 讚诇讗 拽讗诪专 讗诇讗 讗诪专 讗讘讬讬 讜讻讜' 讗讬谉 诇谞讜 爪讜专讱 诇讝讛 讻诇诇 讚讬讚讜注 诪"砖 讛专讗砖讜谞讬诐 讚讻讬 诇讗 拽讚讬诐 砖诐 讗诪讜专讗 讘专讬砖讗 诇讗 拽讗诪专 讗诇讗. 讜诇讗 注讜讚 讗诇讗 讻转讘讜 讝"诇 讚讻诪讛 讝诪谞讬 讛砖"住 诇讗 拽讗诪专 讗诇讗 讜讻诪讜 砖讛讘讗转讬 讘注谞讬讜转讬 讚讘专讬 拽讚砖诐 讘住' 讛拽讟谉 砖注专 讬讜住祝 讚祝 注"讞 注"讙. 讜讛谞讬 诪讬诇讬 讚专讘讜讜讗转讗 拽诪讗讬 讘讬讟诇讜 讗转 讛诪注讜专专讬"谉. 诪"诪 讗讛谞讬讗 诇谉 砖讬讟转讬谉 讜讛爪讚讬拽讜 讗转 讛爪讚讬拽 讛诪拽砖谉 讚驻专讬讱 讜讛转谞讬讗 讜讻讜' 讚讬专讚 诇注讜诪拽 讻讜谞转 讛转专爪谉 讜驻专讬讱 注诇讬讛. 讜讙诐 诪讗讬 讚砖讬谞讜讬讗 讚讗讘讬讬 转砖诇讞 拽爪讬专讬"讛 讜讛专讬 讛讜讗 讻诪讘讜讗专 讜讚讜拽 讛讟讘:





讬诐 砖诇 砖诇诪讛

讚讬谉 讚转讘诇讬谉 谞讬讚讜讻讬谉 讘讬"讟 讻讚专讻谉 讘诪讚讜讻转 讗讘谉 讘诇讗 砖讬谞讜讬 讛讬砖讗 讚诇讗 讬讚注 诪注讬"讟 诪讛 讬讘砖诇 讗讘诇 讛讬讻讗 讚讬讚注 诇讗 讬讚讜讱 讻"讗 注"讬 砖讬谞讜讬 讜讛诪诇讞 讜讛诪讜专讬"拽讗 讘讻诇 注谞讬谉 专讬砖讬谉 砖讬谞讜讬 讜讛讟讬讬转 讛讻诇讬 讞砖讬讘 砖讬谞讜讬 讜讛砖讜诪讬谉 诪讜转专 诇讚讜讱 讻诇讗 砖讬谞讜讬 讗住讜专 诇讚讜讱 砖拽讚讬诐 讻讚讬 诇讛讜爪讬讗 诪讛诐 诪专拽 讛讚讜诪讛 诇讞诇讘:


诪转谞讬' 讘砖"讗 转讘诇讬谉 谞讬讚讜讻讬谉 讘诪讚讜讱 砖诇 注抓 驻讬' 讛讘讜讻谞讗 砖讚讻讬谉 讘讬 讻讚专讻讜 讜讗"爪 砖讬谞讜讬 讜讛诪诇讞 驻讬' 讘诪拽讜诐 砖讬砖 诪诇讞 讙住讛 讘驻讱 砖诇 讞专住 讬讚讜讻谞讜 讜诇讗 讘诪讚讜讻讛 讗讜 讬讚讜讻谞讜 讘注抓 驻专讜专 注讬' 讻祝 讙讚讜诇讛 讛讜讗 砖拽讜专讬谉 驻讜拽"讬讗 讚诪诇讞 讘注讬 砖讬谞讜讬 讜讘"讛讗 转讘诇讬谉 谞讬讚讜讻讬谉 讻讚专讻谉 讘诪讚讜讱 砖诇 讗讘谉 讜讛诪诇讞 讘诪讚讜讱 砖诇 注抓 讚诪诇讞 讘注讬 砖讬谞讜讬 讗讘诇 住讙讬 讘讛讗讬 砖讬谞讜讬 讝讜讟讗 讜驻专讬讱 讚讻"注 诪讬讛讗 诪诇讞 讘注讬 砖讬谞讜讬 诪"讟 专讘 讛讜谞讗 讜专讘 讞住讚讗 讞"讗 讻诇 讛拽讚讬专讜转 诇讘讬砖讜诇谉 爪专讬讻讬谉 诪诇讞 讛讬诇讻讱 诪讗转诪讜诇 讛讜讬 讬讚注 讚讗讬讘注讬 诇讬讛 诇讚讜讻讛 讜讗讬谉 讻诇 讛拽讚讬专讜转 爪专讬讻讬谉 转讘诇讬谉 讜讗讚诐 讗讬谞讜 讬讜讚注 诪讛 讬注诇讛 讘诇讘讜 诇讗讻讜诇 诪讞专 讜讞"讗 讻诇 讛转讘诇讬谉 诪驻讬讙讬谉 讟注诪谉 讗诐 讬讚讜讻谉 诪讗转诪讜诇 讜诪诇讞 讗讬谞讛 诪驻讬讙讛 讟注诪讛 诪讗讬 讘讬谞讬讬讛讜 讗讘"讗 讚讬讚注 诪讗转诪讜诇 诪讗讬 拽讚专讛 讘注讬 诇讘砖讜诇讬 诇诇"拽 讘注讬 砖讬谞讜讬 讜诇诇"讘 诇讗 讘注讬 砖讬谞讜讬 讗"讻 讘诪讜专讬"拽讗 讻讙讜谉 砖诪转讘诇讬谉 讛拽讚专讛 讘讻专讻讜诐 讜讗讬谞讜 诪驻讬讙 讟注诪谉 讗诐 谞讚讜讱 诪注讬"讟 讜讛讜讗 诇讗 讛讬讛 讬讚注 诪讛 讬讘砖诇 诪讞专 诇诇"讘 讘注讬 砖讬谞讜讬 诇诇"拽 诇讗 讘注讬 砖讬谞讜讬 讜诪住讬拽 讗专"讬 讗诪专 砖诪讜讗诇 讻诇 讛谞讬讚讜讻讬谉 谞讬讚讜讻讬谉 讻讚专讻谉 讜讗驻讬' 诪诇讞 讜驻专讬讱 讜讛讗诪专 诪讜诇讞 讘注讬 砖讬谞讜讬 讜诪砖谞讬 讛讜讗 讚讗讜诪专 讻讬 讛讗讬 转谞讗 讚转谞讬讗 讗专"诪 诇讗 谞讞诇拽讜 讘"砖 讜讘"讛 注诇 讛谞讬讚讜讻讬谉 砖谞讬讚讜讻谉 讻讚专讻谉 讜诪诇讞 注诪讛谉 注讬' 讜诇讗 讘讘转 讗' 讗诇讗 讘驻注诐 讗' 讝讗"讝 诇讗 谞讞诇拽讜 讗诇讗 诇讚讜讻讛 讘注谞讬 注爪诪讛 砖讘砖"讗 诪诇讞 讘驻讱 讜讘注抓 驻专讜专 讚讛讬讬谞讜 砖讬谞讜讬 讜注讜讚 讞讜诪专讗 讗讞专转 讚讜拽讗 诪注讟 诪诇讞 讛诪住驻讬拽 诇爪诇讬 讗讘诇 诇讗 诇拽讚讬专讛 讜讘"讛 住"诇 砖谞讚讜讻讛 讗祝 讛诪诇讞 讘驻谞讬 注爪诪讛 讜讻讚专讻讛 讘诇讬 砖讬谞讜讬 讜诇讗 注讜讚 讗诇讗 讗驻讬诇讜 讛专讘讛 诪诇讞 讛诪住驻拽转 诇讻诇 讚讘专 讜讗祝 砖讘"讛 诇讗 讗诪专讜 讗诇讗 诇讻诇 讚讘专 讚讛讬讬谞讜 讗驻讬' 诇拽讚讬专讛 讜诇讗 讗诪专讜 诇讛讚讬讗 讚讗驻讬' 讘驻谞讬 注爪诪讛 谞讬讚讜讻讛 讻讚专讻讛 诪"诪 驻讬专砖"讬 砖讬讟转 讛转诇诪讜讚 讻讱 讛讜讗 讚讚讜诪讬讗 讚诇讗 谞讞诇拽讜 拽讗诪专 讚谞讞诇拽讜 讜讻讬 讛讬讻讗 讚诇讗 谞讞诇拽讜 注诇 讛转讘诇讬谉 讜诪诇讞 注诪讛谉 砖谞讬讚讜讻谉 讻讚专讻谉 讘讬讞讚 讘诇讬 砖讬谞讜讬 讚讜诪讬讗 讚讛讻讬 谞讞诇拽讜 讘"砖 讜讘"讛 注诇 诪诇讞 讘驻"注 诇讚讜讻讛 讻讚专讻讛 讘诇讗 砖讬谞讜讬 讜讻谉 驻讬' 讛转讜' 讘砖诪讜 讗"诇 讻讘 讗讞讗 讘专讚诇讗 诇讘专讬' 讻讬 讚讬讬讻转 诪诇讞 讗爪诇讬 讗爪诇讜讬讬 讜讚讜讱 驻讬专砖"讬 讛讟讛 讛诪讚讜讻讛 注诇 爪讚讛 讚住"诇 讻砖诪讜讗诇 讚讗诪专 谞讬讚讜讻讛 讻讚专讻讛 讘诪讚讜讱 砖诇 讗讘谉 讜诪讬讛讜 砖讬谞讜讬 讝讜讟讗 讘注讬 诇砖谞讬讛诐. 讜转讬诪讗 讗"讻 讻诪讗谉 住"诇 讗讬 讻转谞讗 讚诪转谞讬' 诇讗 砖专讬 讻诇诇 讘讛爪诇讗讛 讗诇讗 讘诪讚讜讱 砖诇 注抓 讜讗讬 住"诇 讻转谞讗 讚讘专讬讬转讗 讚讘"讛 诪转讬专讬谉 诇讻诇 讚讘专 讗驻讬诇讜 讻讚专讻讛 讜讻讚驻专讬' 讜讻转讘 讛专"谉 讚专讘 住"诇 讻砖诪讜讗诇 讜讻转谞讗 讚讘专讬讬转' 讗诇讗 砖诪讞诪讬专 讛讬' 讘讚讘专 讜讻谉 诪砖诪注 诇讬砖谞讗 讚专' 砖砖转 讚砖诪注 拽讜诇 讘讜讻谞讗 讜讗诪专 讝讛 诇讗 诪讙讜讗讬 讚讘讬转讗讬 专"诇 砖讘讘讬转讜 讛讬' 诪讞诪讬专讬谉 讘讚讘专 讜讛谞讛 诪"砖 砖讛讬讛 诪讞诪讬专 讘讚讘专 讜讘讗爪诇讜讬讬 讬驻讛 讻转讘 砖讛诇砖讜谉 讛讻讬 诪砖诪注 讚讞讜诪专讗 讛讜讗 讚注讘讬讚 诪讚诪住讬拽 讻"砖 讝讛 诇讗 注讜砖讬谉 讘转讜讱 讘讬转讬 讚诪砖诪注 诪讬讛讗 讘砖讗专 讘转讬诐 注讜砖讬谉 讚诪砖诪注 讞讜诪专讗 讘注诇诪讗 讬驻讛 讻转讘 讗讘诇 诇讗 诪讟注诪讬讛 讻讬 诇"诇 诇讛讞诪讬专 讘诪讬诇讬 讚专讘谞谉 讘讻讚讬 讗诇讗 谞专讗讛 砖专讘 住讘专 讻专' 讬讜讞谞谉 讚讛诇讻讛 讻住转诐 诪砖谞讛 讚诪诇讞 讘注讬 砖讬谞讜讬 讜讗诐 诪讚讜讱 砖诇 注抓 讛讜讬 砖讬谞讜讬 讛"讛 讛讟讬讬' 讘诪讚讜讱 砖诇 讗讘谉 讜讛讗 讚谞拽讟 讘诪转谞讬' 讘诪讚讜讱 砖诇 注抓 专讘讜转讗 讛讜讗 讚讗驻讬' 砖讬谞讜讬 讻讛"讙 诪讛谞讬 砖讗讬谞讜 谞讬讻专 砖讛讜讗 诪砖讜诐 砖讬谞讜讬 讚砖诪讗 讗讬谉 诇讜 诪讚讜讱 砖诇 讗讘谉 讻"砖 讛讟讬讬' 讚讬讚注讬 讻"注 砖讗讬谉 讚专讱 诇讚讜讱 讘讛讟讬讬' 讗"讻 砖讬谞讜讬 讛诪讬谞讻专 讛讜讗 讜讻谉 讬专讗讛 诪讚注转 讛讟讜专 砖讻转讘 诇讛讚讬讗 讜诇讚注转 讛转讜' 讙诐 转讘诇讬谉 讜驻诇驻诇讬谉 爪专讬讻讬谉 讛讟讬讬' 讗诐 讬讜讚注 诪注讬"讟 讻诪讛 拽讚专讜转 专讜爪讛 诇讘砖诇 讜讗注驻"讬 讚讘诪转谞讬' 诇讗 诪爪讬谞讜 讛讗讬 砖讬谞讜讬 讚讛讟讬讬' 讻诇诇 讻"讗 讘诪讚讜讱 砖诇 注抓 讙讘讬 诪诇讞 讜诪诪讬诇讗 讗诐 讬讚注 讻诪讛 讘注讬 诇讘砖诇 讞讝专 讛转讘诇讬谉 诇讛讬讜转 讻诪诇讞 讜讘注讬 诪讚讜讱 砖诇 注抓 讗诇讗 讻讚驻讬' 讜诪砖"讛 讗诪专 专"砖 讝讛 诇讗 注讜砖讬谉 讘讘讬转讬 讗注驻"讬 砖讘诪拽讜诪讜 讛讬' 谞讜讛讙讬谉 讛讬转专 讻砖诪讜讗诇 砖讻诇 讛转讘诇讬谉 谞讬讚讜讻讬谉 讻讚专讻谉 诪"诪 讛讜讗 讛讬' 诪讞诪讬专 讻专' 讬讜讞谞谉 讚驻住拽 讻住转诐 诪砖谞讛 讜讻专讘 讚讗"诇 诇专讘 讗讞讗 讗爪诇讜讬讬 注"讻 讛住讜讙讬讗 讜讛谞讛 讛专讬"祝 诇讗 讛讘讬讗 讚讘专讬 讻讘 讛讜谞讗 讜专讘 讞住讚讗 诪砖讜诐 讚诇讗 住"诇 讻讜讜转讬讬讛讜 讜讝"诇 讗专"讬 讗诪专 砖诪讜讗诇 讻诇 讛谞讬讚讜讻讬谉 谞讬讚讜讻讬谉 讻讚专讻谉 讜讗驻讬' 诪诇讞 讗"诇 专讘 讗讞讗 讘专讚诇讗 诇讘专讬讛 讻讬 讚讬讬讻讗 讗爪诇讬 讗爪诇讜讬讬 讜讚讜讱 讜讛讗 讚专讘 讗讜拽诪讗 专讘讜讜转讗 讘诪诇讞 讗讘诇 转讘诇讬谉 诇讗 讘注讬 讛爪诇讗讛 讜诪住讬讬注 讛讚讬谉 住讘专讗 诪讛讗 讚讗诪专 专"砖 砖诪注 拽讜诇 讘讜讻谞讗 讛讚讜讻讛 诪诇讞 讗诪专 讛讗讬 诇讗讜 诪讙讜讗讬 讚讘讬转讗讬 讛讜讗 讜诪拽砖讬' 讚讬诇诪讗 讗爪诇讬 讗爪诇讜讬讬 讜讚讜讱 砖诪注讬' 讚讛讜讬 爪诇讬诇 拽诇讬讛 讜讛讚专 诪拽砖讬' 讚讬诇诪讗 转讘诇讬谉 讛讜讛 砖讗"诇 砖讬谞讜讬 讜驻专讬拽 转讘诇讬谉 诪谞讘讞讬 拽诇讬讬讛讜 注讬' 讻砖讛谉 诪砖转讘专讬诐 讛讙专注讬谞讬谉 讻砖诪注 拽讜诇谉 讘诪讚讜讻讛 讻诪谞讘讞讬诐 拽专讜"讬谞砖讟 讜诪讚拽讗 诪拽砖讬' 讜讚讬诇诪讗 讗爪诇讜讬讬 诪爪诇讬 讜讚讜讱 讜驻专讬拽 砖诪注讬谞谉 讚讛讜讛 诇诇讬诇 拽诇讬' 讜讛讚专 诪拽砖讬' 讜讚讬诇诪讗 转讘诇讬谉 砖诪注讬' 讚转讘诇讬谉 诇讗 讘注讬 讛爪诇讗讛 讜诪诪讬诇讗 砖诪注讬谞谉 讚讛讗 讚讗专"讗 讘专讚诇讗 讗爪诇讬 讜讚讜讱 诇注谞讬谉 诪诇讞 拽讗"诇 讗讘诇 转讘诇讬谉 诇讗 讘注讬 讛爪诇讗讛 讜讛讻讬 讗讬驻住拽讗 讛讬诇讻转' 讘讛诇讻讜转 驻住讜拽讜转 讜讘讛"讙 注"讻 讜转讬诪讗 讗诪讗讬 驻住拽 讻砖诪讜讗诇 讚住"诇 讻转谞讗 讚讘专讬讬转讗 讜讛诇讗 专' 讬讜讞谞谉 注住拽 讘讻诇 讛讙诪专讗 讛诇讻讛 讻住转诐 诪砖谞讛 谞诪诇讗 砖转诇讜讬 讚讬谉 讝讛 讘驻诇讜讙转讗 讚砖诪讜讗诇 讜讻"讬 讜拽"诇 讻专"讬 谞讙讚 专讘 讜砖诪讜讗诇 讻讚讗讬' 讘驻' 诪"砖 讜注讜讚 诇讬砖谞讗 讚转诇诪讜讚讗 诪砖诪注 讛讻讬 诪讚拽讗诪专 讛讜讗 住讘专 讻讛讗讬 转谞讗 讜诇讗 拽讗诪专 诪砖讜诐 讚拽"诇 讻讛讗讬 转谞讗 讗讜 讚诇讬转讗 诇诪转谞讬' 诪拽诪讬 讛讗讬 讘专讬讬转讗 讗诇讗 讚砖诪讜讗诇 讛讜讗 讚住"诇 讻专"诪 讜讗谞谉 拽"诇 讻住转诪讗 讚讬讚谉 讜讗"讻 讛诇讻讛 讻专讘 讛讜谞讗 讜专讘 讞住讚讗 讚诪驻专砖讬' 诇诪转谞讬转讬' 讜诪"诪 诇转专讜讜讬讬讛讜 驻诇驻诇讬谉 谞讬讚讜讻讬谉 讻讚专讻谉 诪讚拽讗诪专 诪讜专讬拽讗 讗"讘 讜诇讗 拽讗诪专 驻诇驻诇讬谉 讗"讘 诪讻诇诇 讚驻诇驻诇讬谉 诪驻讬讙讬谉 讟注诪谉 讜讘讬谉 诇讻"讛 讜讘讬谉 诇专"讞 谞讚讜讻讬谉 讻讚专讻谉 讘诪讚讜讻讛 讜讘诪讚讜讻讛 砖诇 讗讘谉 讜讻谉 转谞讬' 讘讛讚讬讗 讘转讜' 讛驻诇驻诇讬谉 讻转讘诇讬谉 讜讛讗 讚讗诪专讬谞谉 讘注' 转讜诇讬谉 讗诪专 讻讘 讛讜谞讗 讛谞讬 驻诇驻诇讬谉 讞讚讗 讞讚讗 讘拽转讗 讚住讻讬谞讗 砖专讬 转专讬 转专讬 讗住讜专 专讘讗 讗诪专 讻讬讜谉 讚诪砖谞讬 讗驻讬' 讟讜讘讗 讛转诐 讘砖讘转 讗讬讬专讬 讛讻讗 讘讬"讟 讜诇讗 讻驻讬专"砖讬 讘讬"讟 讗讬讬专讬 讜讻谉 驻讬' 讻"讞 讜讛砖讗诇转讜转 讚讗"讻 讛"诇 诇驻专讜砖讬 讻讬讜谉 讚讻讜诇讛 诪住讻转' 讗讬讬专讬 讘砖讘转 讜讘驻专讟 诇驻讬 诪讛 砖注讬' 讚讘讬"讟 谞讚讜讻讬谉 讻讚专讻谉 讗"讻 讘注"讻 讛转诐 讘砖讘转 讗讬讬专讬 讜讛讗 讚讗住专讬谞谉 诇拽诪谉 讘注"讘 (住讬' 诇"讞) 诇讟讞讜谉 驻诇驻诇讬谉 讘专讞讬讬诐 砖诇讛诐 讻讞讬讬诐 砖讗谞讬 讚诪讞讝讬 讻注讜讘讚讗 讚讞讜诇 讝讛讜 砖讬讟转 专"讬 讜讻转讘 注讜讚 讜爪专讬讱 诇讬讝讛专 砖诇讗 诇讚讜讱 转讘诇讬谉 讻讚专讻谉 讛讬讻讬 讚讬讚注 诪讗讬 拽讚讬专讛 讘注讬 诇讘砖讜诇讬 讚诇讗 讬讚注讬谞谉 讻诪讗谉 讛讬诇讻转' 讜讗"诇 讘砖诇 住讜驻专讬诐 讛诇讱 讗讞专 讛诪讬拽诇 讚诪专 诪讬拽诇 讘讞讚 爪讚 讜诪专 诪讬拽诇 讘讞讚 爪讚 讜诪讬讛讜 砖讜诪讬谉 讜讚讗讬 诪讜转专讬谉 诇讚讜讱 讻讚专讻谉 讚诪转拽诇拽诇讬谉 讘讬讜转专 讗讬 注讘讬讚 诇讬讛 诪讗转诪讜诇 讜注讜讚 讗诪专讬谞谉 讘注' 讻诇 讛讬讚 讛砖讜诐 拽诇讜祝 砖注讘专 注诇讬讜 讛诇讬诇讛 讛讗讜讻诇讜 诪转讞讬讬讘 讘谞驻砖讜 讚专讜讞 专注讛 砖讜专讛 注诇讬讜 讜讻讗砖专 驻专砖谞讜 讛讻讬 讗讬转' 讘讬专讜砖诇诪讬 专' 讗诪讬 讘砖诐 专' 讬讜讞谞谉 讛砖讜诐 讜讛砖讞诇讬讬诐 讜讛讞专讚诇 谞讬讚讜讻谉 讻讚专讻谉 诪砖诪注 谞诪讬 讚讜拽讗 讛谞讬 讗讘诇 讗讞专讬谞讬 诇讗 讜讛讬讬谞讜 讚诇讗 讻砖诪讜讗诇 讜诪"诪 讻转讘讜 讛转讜' 讗砖专 诇驻谞讬谞讜 讜讻谉 讘讛讙"讗 砖讛诪讞诪讬专 诇讚讜讱 驻诇驻诇讬谉 诪注讬"讟 讛专讘讛 讘讬讞讚. 讬转讘专讱 讘讗诇讛讬 讛诪讬讜讞讚. 讜讛讟注诐 诇驻讬 砖注讬谞讬谞讜 专讜讗讜转 砖讛驻诇驻诇讬谉 讗讬谞谉 诪驻讬讙讬谉 讟注诪谉 讜讻谉 注讜砖讬谉 讘拽讚专讜转 砖诇 诪诇讞 讜讚拽讚讜拽 讚诇讗 拽讗诪专 驻诇驻诇讬谉 讗"讘 讻诪讜 诪讜专讬拽"讗 讗讬谉 讝讛 讬住讜讚 诇讘谞讜转 讘谞讬谉 注诇讬讜 讚讞讚 诪讬谞讬讬讛讜 谞拽讟 砖讜讘 诪爪讗转讬 讘讚专砖讜转 诪讛专"讬诇 讗诪专 诪讛专"砖 诇讚讜讱 驻诇驻诇讬谉 讘讬"讟 讬砖 诪转讬专讬谉 诪砖讜诐 讚诪驻讬讙 讟注诪讗 讘诇讬谞讛 讜讬砖 讗讜住专讬谉 砖诪讗 讬讚讜讱 讬讜转专 诪讻讚讬 爪专讻讜 讘住诪"拽) 注讜讚 讻转讘 砖诐 砖诪讛专"讬诇 砖讗诇 诪专讘讜 诪讛专"砖 讗诐 诇讚讜讱 砖拽讚讬诐 讘讬"讟 讻讚讬 诇讛讜爪讬讗 诪专拽 诪讛谉 砖讚讜诪讛 诇讞诇讘 讜诇讗 专爪讛 诇讛转讬专 讻讬 讗诪专 讗驻砖专 诇注砖讜转 诪注讬"讟 讙诐 讗诐 拽爪转 诪驻讬讙 讟注诪讜 讘诇讬谞讛 注"讻 讜诇讗 讬讚注谞讗 诇诪讛 讛讞诪讬专 讗诐 拽爪转 诪驻讬讙 讟注诪讜 住讙讬 讘讛讻讬 讚诇讗 诪砖诪注 讘住讜讙讬讗 砖讘注讬谞谉 砖诪驻讬讙 讟注诪讜 讻诇 注讬拽专 讜诪"诪 谞专讗讛 砖讬驻讛 注砖讛 砖讗住专 砖讚讜诪讛 诇住讞讬讟转 驻专讬 诇注砖讜转 诪砖拽讛 讜讗注驻"讬 砖讗讬谞讜 讚讜诪讛 讻诇诇 诇住讞讬讟转 讗砖讻讜诇 讜砖讗专 讚讘专讬诐 讚讛转诐 讛诪砖拽讛 讜讛诇讞诇讜讞讬转 讗讙讜专 讘转讜讻讜 讗讘诇 讛砖拽讚讬诐 讛诐 讬讘砖讬诐 讜诪专讜讘 讚讻讬讬转诐 谞住讞讟 诪讛诐 讛诪专拽 讜讚讜诪讛 诇讞诇讘 讛讜讗 诪"诪 砖诐 诪讗讻诇 注诇讬讜 讘诇砖讜谉 讘"讗 讜讚讜诪讛 诇住讞讬讟转 驻讬专讜转 诇注砖讜转 诪砖拽讛 诪讛诐 讚讗住讜专 讘讬"讟 讻诪"砖 讛住诪"讙 讜讝"诇 专讗讬转讬 讻转讜讘 讘讛"讙 拽讚诪谞讗讛 讚专' 讛讗讬 讙讗讜谉 砖专讬 诇诪讬注讘讚 讘讬"讟 诪讬讚讬 讚讗砖转讬 讘讬讜诪讬 讻讬 诪讬驻讗 讜讘砖讜诇讗 讜诇讬讻讗 诇诪讬讞砖 诪砖讜诐 住讞讬讟讛 讜砖专讬讜讛 专讘谞谉 讘诪转讬讘转讗 注"讻 讜讗讬谞讬 专讜讗讛 讛讬转专 住讞讬讟讛 讘讬"讟 讗诇讗 讻注讬谉 砖讘讬讗专谞讜 讜讻"讻 诪讜专讬 专"讬 讘砖诐 专' 讬爪讞拽:


讚讬谉 讚讻诇 讗讜讻诇 谞驻砖 诪讜转专 注"讬 砖讬谞讜讬 讗驻讬诇讜 讗讬谞讜 诪驻讬讙 讟注诪讜 讜讗驻砖专 诇注砖讜转讜 诪注讬"讟 讜讛讞专讚诇 诪谉 讛讚讬谉 诪讜转专 诇讟讞讜谉 讗讜转讜 讘专讞讬讬诐 讜讛驻诇驻讜诇 讗砖讜专 诇讟讜讞谞讜 讘专讞讬讬诐 讜讘讗专谞讜 讚讬砖 诇诇讜砖 讜专"讬 诪讝诇讱 诪注讬"讟 诪砖讜诐 砖讛诐 讟讜讘讬诐 讬讜转专 讗砖 专讜爪讛 诇讙专讜专 讙讘讬谞讛 讘讻诇讬 砖讛讜讗 诪讜专讙 讞专讜抓 讻注诇 驻讬驻讬讜转 注专讬讱 砖讬谞讜讬 讜讗诐 讗讬谞讜 诪驻讬讙 讟注诪讜 讚讬谞讜 讻转讘诇讬谉:


驻住拽 讻转讘 讛住诪"讙 讜讝"诇 诪讚转谞讗 讜讛诪诇讞 讘诪讚讜讱 砖诇 注抓 诇诪讚谞讜 砖讻诇 诪诇讗讻转 讗讜讻诇 谞驻砖 诪讜转专转 注"讬 砖讬谞讜讬 讗驻讬' 讘讚讘专 砖讗讬谞讜 诪驻讬讙 讟注诪讜 讜讗驻砖专 诇注砖讜转讜 诪注讬"讟 讜讬"诪 讚讛讬讬谞讜 讚讜拽讗 诇讞讚 讗诪讜专讗 砖讗诪专 诪诇讞 讗讬谞讜 诪驻讬讙 讟注诪讜 转讘诇讬谉 诪驻讬讙谉 讟注诪谉 讻讚诇拽诪谉 讚诇讗讬讚讱 诇讬砖谞讗 讚讗诪专 诇驻讬 砖讗讚诐 讬讜讚注 讻诪讛 拽讚讬专转讜 爪专讬讱 诪诇讞 诇讻讱 爪专讬讱 砖讬谞讜讬 诇讬讻讗 诇诪砖诪注 诪讬谞讬讛 讚砖诪讗 诪诇讞 诪驻讬讙 讟注诪讜 讜讗"讻 讛讜讗 转讬诪讗 砖讻讘专 讻转讘转讬 砖专"讬 驻讜住拽 诇讛讞诪讬专 讘砖转讬 讛诇砖讜谞讜转 讜诇驻"讝 讗讬谉 专讗讬讬讛 讘讻讜专讛 诇讛转讬专 讜诪"诪 讻专讗讛 讚诇拽"诪 讚讗祝 诇讛讗讬 诪"讚 诪诇讞 讗讬谞讜 诪驻讬讙 讟注诪讜 讛讜讗 砖专讬 讗驻讬诇讜 讘诇讗 砖讬谞讜讬 讜转讚注 诪讚注讘讚 讘讙诪' 转专转讬 讗讬讻讗 讘讬谞讬讬讛讜 讻讜' 讜讛讗讬 讗"讘 讚讗讜讻诇 谞驻砖 讻讜' 诇讗 注讘讚 砖"诪 讚讻诇 讗讜讻诇 谞驻砖 诪讜转专 注"讬 砖讬谞讜讬 讗 讚讘注讬 砖讬谞讜讬 讛谞讬讻专' 讻转讘 讛专讘 讛诪讙讬讚 讘砖诐 讛专砖"讘讗 砖讗住讜专 诇讟讞讜谉 讛讞专讚诇 讘专讞讬讬诐 砖诇讜 砖讛专讬 讝讛 讚讜诪讛 诇砖讞讬拽转 讛驻诇驻诇讬谉 砖讗住讜专讛 诪砖讜诐 注讜讘讚讗 讚讞讜诇 讗讘诇 谞讚讜讱 讛讜讗 讻讚专讻讜 讜讻"讻 讛专"谉 讘砖诪讜 讗讘诇 讛诪专讚讻"讬 讻转讘 讘砖诐 专讘讬谞讜 讬拽专 讚诪讜转专 诇注砖讜转 讞专讚诇 讘专讬讞讬讬诐 砖诇谞讜 讘讬"讟 注"讻 讜讚讘专讬讜 谞专讗讬谉 注讬拽专 砖诪谉 讛讚讬谉 讛讬讛 专讗讜讬 诇讛转讬专谉 讗驻讬' 讘专讞讬讬诐 诪讗讞专 砖诪驻讬讙 讟注诪讜 讻讻诇 讛转讘诇讬谉 讗诇讗 砖诪讞讝讬 讻注讜讘讚讗 讚讞讜诇 讜诇讗 讗诪专讬谞谉 讝讛 讗诇讗 讘驻诇驻诇讬谉 砖讚专讻谉 讘讻讱 讗讘诇 讞专讚诇 砖讗讬谉 讚专讻讜 诇讟讞讜谉 讘专讞讬讬诐 讗讬谉 诇讱 砖讬谞讜讬 讙讚讜诇 诪讝讛. 讜诇拽诪谉 讘注' 讛诪讘讬讗 讙讘讬 讚讚专讜 讘讗讙专讗 讻讜' 驻讬' 讛转讜' 讚住讙讬 讘砖讬谞讜讬 讗驻讬诇讜 诇讛讞诪讬专 讚谞驻讬砖 讘讟讬专讞讗 讻"砖 讛讻讗 讚讝讜讟专讗 讘讟讬专讞'. 诪"讻 讘讚专砖讜转 诪讛专"讬诇 讜讝"诇 讗诪专 诪讛专"讬 住讙"诇 砖讻讱 诪"讻 讘住驻专 住诪"拽 砖讬砖 诇诇讜砖 注讬住转 讜专讬诪"讝诇讱 诪注讬"讟 诇爪讜专讱 讬"讟 讚讗讬驻砖专 讜讗讚专讘讛 讛讬砖谞讬诐 讬讜转专 讟讜讘讬诐 诪讞讚砖讬诐 注"讻 讜讻转讘 讛讻诇讘讜 砖讛讙专讙专 砖拽讜' 讗讜专"讬讙讛 讗住讜专 诇注砖讜转 讘讬"讟 诇注讬 砖讛注砖讬讬讛 诪讘注专讘 讟讜讘讛 注"讻 讜讛专讬"讘砖 讻转讘 砖谞砖讗诇 讗诐 诪讜转专 诇讙专讜专 讛讙讘讬谞讛 讘讻诇讬 砖讛讜讗 诪讜专讙 讞专讜抓 讘注诇 驻讬驻讬讜转 讜讛砖讬讘 讚谞专讗讛 砖爪专讬讱 诇注砖讜转 讗讬讝讛 砖讬谞讜讬 讚讜诪讬讗 讚诪诇讞 砖讛专讬 讗诐 讛讬讛 注讜砖讛 诪注讬"讟 诇讗 讛讬讛 诪驻讬讙 讟注诪讗 讜讗诐 讛讜讗 砖诪驻讬讙 讟注诪讗 讗"爪 讚讜诪讬讗 讚转讘诇讬谉 注"讻:

